Irekia Eusko Jaurlaritza - Gobierno Vasco :: Trafiko Zuzendaritzak batez beste 469.000 joan-etorri espero ditu Aste Santuan Euskadiko errepideetan\nTrafiko Zuzendaritzak batez beste 469.000…\n\nTrafiko Zuzendaritzak batez beste 469.000 joan-etorri espero ditu Aste Santuan Euskadiko errepideetan Iturria: Irekia\n\n\n\n\n\nAbiadura desegokiaren eta arreta-galtzearen arriskuak dira opor garaiko kontzientziazio-kanpainaren ardatzak\nEusko Jaurlaritzako Trafiko Zuzendaritzaren kalkuluen arabera, apirilaren 12tik 17ra bitartean batez beste 469.000 joan-etorri egingo dira Euskadiko errepideetan, aurreko urteko Aste Santuan baino % 5 gehiago.Trafikoko zuzendari Sonia Díaz de Corcuerak gaur goizean azaldu ditu, Bilbon emandako prentsaurrekoan, datorren asteazkenean abian jarriko den operazio bereziaren nondik norakoak.\nApirilaren 12tik 17ra bitartean, Aste Santuko jaiegunetan, % 5 egingo dute gora Euskadiko errepideetan ibilbide luzeko joan-etorriek. Ertzaintzaren trafikoko berrehun ertzainek zainduko dute errepide nagusietako trafikoa.\n“Trafiko Zuzendaritzak ‘Badugu arriskuen berri. Arduratsuak izan gaitezen’ kontzientziazio-kanpainarekin jarraituko du –azaldu du Trafikoko zuzendari Sonia Díaz de Corcuerak–; izan ere, garrantzitsua da bide-segurtasuna arriskuan jarriko duen arriskurik ez dela hartu behar azpimarratzea. Arreta-galtzeak eta abiadura desegokiak arrisku handia eragiten dute.Eta saihets daitezke.Gehiegizko abiadura da istripuen % 25en arrazoi nagusia, bakarra ez bada ere”.\nIaz, 2016an, izapidetutako 291.300 salaketetatik 215.790 baimendutako abiadura-mugak gainditzeagatik izapidetu ziren (170.905 radar finkoen bidez erregistratu ziren eta 44.885 radar mugikorren bidez).\nTrafiko intentsitate handieneko puntuak\nIazko Aste Santuko trafiko-intentsitateari buruzko datuak aztertu ondoren egindako kalkuluen arabera, intentsitaterik handiena hiru puntutan aurreikusten da:A-8an, Kantabriako mugan; AP-8an, Biriatouko ordainlekuan; eta AP-1ek A-1ekin bat egiten duen puntuan, Armiñongo lotunean.\nKantabriako mugan zirkulazio-intentsitate handia izaten da asteazkenean, Ostegun Santu bezperan, arratsaldean, 15:00etatik 21:00ak bitartean, eta Ostegun Santu goizean, 9:00etatik 15:00ak bitartean. Bilborako noranzkoan itzulera Pazkoa Astelehenean izaten da, 13:00ak eta 21:00ak bitartean, baina azken urteotan ez da auto-ilara handirik sortu Bizkaiko lurraldean.\nAP-8an, Biriatouko ordainlekuan (Frantziako noranzkoan) egunik zailena Ostegun Santua izaten da, goizean, baina iaz, mugan jarritako kontrolen ondorioz, asteazken arratsaldean sortu ziren lehenengo auto-ilarak –asteazken arratsaldean, 18:30ean, 10 kilometrotara iritsi ziren–, eta ostegun goizean berriz sortu ziren, eta bi kasuetan Irungo ordainlekua gainditu zuten. Bestalde, Pazkoa Astelehena jaieguna da Frantzian, eta Donostiako noranzkoan ibilgailuen zirkulazioa geldoa izan ohi da ostiralean eta larunbatean.\nArreta berezia eskatzen duen hirugarren gunea Armiñongo lotunea da, eta bertan auto-ilarak sortu daitezke A-1etik AP-1era sartzeko puntuan, hiru erreietatik errei bakarrera pasatzean. Zirkulazio-dentsitaterik handiena izaten da asteazkenean, 15:00etatik 20:00etara, eta Ostegun Santuan, 8:00etatik 14:30era. Itzulera fasea Pazkoa Astelehenean izaten da, baina ez da auto-ilara esanguratsurik sortzen Trafiko Zuzendaritzak, Ertzaintzarekin, Arabako Foru Aldundiarekin, Miñoiekin eta Europistas (AP-1) enpresarekin koordinatuta, antolatutako seinalizazio-dispositibo bereziari esker.\nEzbehar-tasari dagokionez, Aste Santuan, orain dela hainbat urtetatik hasita, behera egin dute bai istripuek bai istripuetan hildako eta zauritutako pertsona kopuruak. 2012an, esate baterako, bi pertsona hil ziren istripuz (Araban) eta 123 istripu izan ziren guztira; azken lau urteotan (2013, 2014, 2015 eta 2016) ez da hildakorik izan eta behera egin dute istripuek Aste Santuan (107, 100, 99 eta 73 hurrenez hurren). Zauri larriak nahiz arinak izan dituztenen kopuruak ere behera egin du.


"Administrazioan ere euskaraz bizi nahi dut" ekimena - Euskaraz Bizi Nahi Dut\n“Administrazioan ere euskaraz bizi nahi dut” ekimena\n22 apirila, 2015 Agenda\nNafarroako herritarrak gara eta euskaraz bizi nahi dugu, goizetik gauera, lagunekin, lanean, aisialdian, baita ADMINISTRAZIOAN ere.\nEuskaraz bizitzeko dugun eskubidea etengabe praktikara eramaten saiatzen gara eta gure eskubidea urratzen zaigun bakoitzean, ahalduntzea erabakitzen dugu. Urraketa bakoitzaren berri Hizkuntza Eskubideen Behatokian ematen dutgu www.euskararentelefonoa.com gunean, hain zuzen ere.\nApirilaren 23an, ostegunarekin, Anaitasunako ekitaldiaren ingurumarian, gurekin batera ahalduntzera animatu nahi zaituztegu, alegia, Nafarroako Administrazioaren hizkuntza-eskubideen urraketak salatzeko ondorengo dinamika proposatu nahi dizuegu:\n– Egun horretan Nafarroako Administrazioak euskaraz bizi nahi dugunoi ezartzen dizkigun oztopoak berri publikoki salatuko ditugu twitter bidez #ap25anahitasuna traola erabiliz (@euskbizinahidut @behatokia jarraitzaileei zuzenduz). Nahiago baduzue, zuen testigantzak euskarazbizinahidut@gmail.com helbidera bidali eta guk hedatuko ditugu.\n– Era berean, ostegunean bertan, Nafarroako Gobernuko egoitza desberdinetara euskaraz zuzenduko gara: emailez, telefonoz, aurrez-aurre… Bilatu egokien bururatzen zaizuen aukera edo izapidea (deitu eta ordutegiaz galdetu, egoitza non dagoen galdetu, Errenta Aitorpenarekin lotutako zalantza…). Helburua euskaraz bizitzeko dugun nahia eta eskubidea praktikan jartzea da: 1) hasieratik euskaraz zuzenduz eta 2) gu artatzeko euskaldunen bat ote dagoen galdetuz…. Gure eskubidea urratu dela ikusiz gero, horren berri eman twitter bidez edo Behatokian www.euskararentelefonoa.com webgunearen bidez.\nEgun berean, apirilaren 23an, eguerdiko 12etan Gazteriaren Institutuak duen errotulazio urratzailea salatzeko bertako sarreran elkartuko gara (Yanguas y Miranda kaleko 27, behe-solairua). Elkarretaratzean euskarazko errotulazioa eskatu eta Anaitasunara dei eginen dugu.\nEuskaraz bizi nahi dugu, aldaketa garaia da!\nEta larunbatean denok Anaitasunara!\nAnaitasunara joateko deia egin dute, oraingoan Altsasuko Iñigo Aritza ikastolatik


Dbus arduratuko da Dbizi zerbitzuaren kudeaketaz - Irutxuloko Hitza : Irutxuloko Hitza\nDbus arduratuko da Dbizi zerbitzuaren kudeaketaz\nHurrengo hamar urteetan Donostiako Tranbia Konpainia (Dbus) arduratuko da Dbizi hiriko bizikleta publikoaren sistemaren kudeaketaz. Tokiko Gobernu Batzordeak gaur hartu du erabakia. Lehenengo urtean zerbitzuaren kontratu berria adjudikatuko du Dbusek, eta aurreikusten da urte bukaerarako izatea. “Helburua da zerbitzua hiriko garraio publikoaren sistemaren barruan sartzea”, esan du Eneko Goia alkateak.\nEpe horretan udalak 195.680 euro ordainduko dizkio Dbus-i sistemaren kudeaketa osoa egiteko eta baliabideen kostuari aurre egiteko. Aldi berean, lehen urtean 400.000 euro ordainduko dizkio, zerbitzuaren kontratuaren enpresa adjudikatuari emateko, sistema berriaren inbertsioari, mantentzeari eta logistikari aurre egiteko.\nDbus-ek bere gain hartuko du alokairuko bizikleta publikoen sistemaren kontrola eta kudeaketa. Sistemak egungo ezarpenak aldatuko ditu, eta bizikleta elektriko zein arruntez osaturiko zerbitzua izango da. “Modu progresiboan ezartzen joango gara, geltoki eta bizikleta gehiago izango ditu, eta tarifen sistema ere aldatuko da. Izan ere, urteko abonuaren prezioa jaitsiko da eta erabilera prezio desberdinak izango ditu, iraupena, helmuga eta bizikleta mota kontuan hartuta”.


Emakume bat aurkitu dute Iruneko ezponda batean, lotuta eta ahoa estalita | Berriak Gizartea | EiTB\nEmakume bat aurkitu dute Iruneko ezponda batean, lotuta eta ahoa estalita\nEmakume bat aurkitu dute Irungo ezponda batean, lotuta eta koma egoeran\nBiktima, 24 urteko gipuzkoar bat, koma egoeran eraman dute Donostia Ospitalera. Ez dute bere identitateari buruzko daturik zabaldu.\nEmakumea topatu duten lekua. Argazkia: EiTB\nHogeita lau urteko emakume gipuzkoar bat topatu dute Irungo saihesbidearen alboan dagoen ezponda batean, larri zaurituta, eskuak lotuta eta ahoa estalita, eta koma egoeran eraman dute Donostia Ospitalera.\nSegurtasun sailak aditzera eman duenez, 10:30etan aurkitu dute emakumea, GI-636 errepidearen aldamenean dagoen ezponda estaltzen duen landaredi eremu batean, Gipuzkoako hiriko saihesbidean. Ez dute biktimaren identitateari buruzko daturik zabaldu.\nSuhiltzaile talde batek biktima erreskatatu du. Sasi eta zuhaixka artean, suhiltzaileek zail izan dute sartzea.\nErtzaintzak ikerketa abiatu du gertakizunak argitzeko.


urtarrila 2015 - Antropologia MasterraAntropologia Masterra\nPosted 2015-01-29 By and has no comments yet.\nOnlineFirst articles for the period 19 January 2015 to 28 January 2015\nRoutines of morality: Nurturing familiar values in unfamiliar lands\nThis message was sent to aag8106@gmail.com.\nPosted 2015-01-28 By and has no comments yet.\nCategories: Dokumentazio zentroak, Feminismoa, Gu eta Besteak, Identitatea, Politika-Ekonomia\nAzkue enpresa langileei saltzeko baimena eman du epaileak\nLangile ohiek eta enpresa berriko arduradunek Azpeitian emandako prentsaurrekoa (arg: Argazki Press / Juan Carlos Ruiz)\n30 langile ohik eta hainbat inbertitzaile industrialek Lan Elkartea osatu dute eta 2 milioi euro ordainduko dute Azpeitiko Azcue y Cía altzari lantegi zaharreko ondasun eta makinariarengatik.\nDena ondo bidean otsailean ekingo dio Azkue berriak parketen produkzioari. Donostiako Merkataritza Auzitegiko Pedro Malagon epaileak langile ohien eskaintza onartu du, 2 milioi euro, eta atzera bota ditu enpresaren hartzekodunen (Kutxabank, Bankinter, Banco Santander…) pretentsioak: 5,5 milioi euro eskatzen zituzten enpresa zaharraren gaineko hipoteka kitatzeko.\nMalagonen agindua errekurritu egin daiteke, baina enpresako lehendakari Xabier Oleagaren ustez “erabakigarria” izan da epaileak egin berri duen urratsa, Urola Kostako Hitzak jaso duenez. “Hilabeteko epea edukiko dugu enpresa erosteko”, azaldu du Oleagak. Aurreikuspenen arabera 2016an 100 langile izango lituzke enpresa berriak.\nLangileek balore-zorroa kudeatzeko sozietate batean bildu dute euren ekarpena eta ordezkaritza izango dute administrazio kontseiluan. Horrez gain, Antonio Ceballos eta Faustino García-Moncó altzarigintza sektoreko enpresari kantabriarrek ere inbertitu dute Lan Elkarte Mugatuan.\nProiektuak ASLE Euskadiko Lan Sozietateen elkartearen laguntza eta aholkularitza izan du. Lan sozietate edo elkarte mugatu nahiz anonimoak (SLL eta SAL akronimoekin ezagunak) ekonomia sozialaren parte dira: langileak kapital sozialaren %51ren jabe dira gutxienez.\nAzcue y Cía, enpresa historikoa\n1933an sortua, altzarigintza arloko enpresa historikoa izan da urtetan Azpeitiko Azcue y Cía. Etxegintzaren krisiarekin hondoa jo zuen eta 2012an hartzekodunen konkurtsoan sartu zen. 120 lanpostu galdu ziren.\n2014ko uztailean enpresaren ondarea enkantera ateratzeko zorian zela, langile ohi batzuek osatutako talde eragileak Lan Elkarte bat sortzeko proposamena aurkeztu zion konkurtso administratzaileari. Geroztik, enpresa berria eratzeko urratsak eman dituzte langileek eta aurki zabalduko dituzte berriz lantegiko ateak.\nZer gertatu zen Kiev-eko plaza nagusian, Maidan (Independentzia) enparantzan 2013ko eta 2014ko negu hotzetan? Zer gertatu zen Ukrainan urtearen amaiera eta hasiera egun haietan? Zer dugu gogoan ziklo aldaketaz, iraultza baten hasieraz, sarraski bati buruz, garai baten amaieraz mintzo ziren albiste nahasiez? Zergatik aipatu zen ekialdeko 15M zela? Nork idatzi zuen orduan eta nork dihardu gaur egun orduko hartaz, historia idazten? Zein da zine dokumentalaren zeregina, irudi eta soinuak artxibatzearen funtzioa, historia eta memoria eraikitzeko unean?\nSergei Loznitsa zuzendari bieloerrusiarrak Maidan plazan ipini zuen bere kamara eta ingurua behatzeari ekin zion: abestiak, ereserkiak, begiradak, itxaroteak, jendetza, gau gogorrak, oihuak, aldarriak… Zine dokumentala espazio eta garai baten erregistro gisa. Eta tentsioak gora egiten duenean, plaza husten hasiko dira eta liskarrak gerra taktikak erabiliz. Kamara ere bertan da pakean manifestazioa egiten ari den milioi erdi pertsonei buruzko dokumentala, hondamendiaren dokumentala bihurtzeko. Zeren hemen hildakoak eta bizi direnak hilak eta biziak dira. Eta guduaren ondoren, amaiera. Eta amaieraren ondotik, galderak, harridura, nahasmena: Zer gertatzen ari da gaur egun Ukrainan? Nor gogoratzen da gaur Ukrainaz?\nIratxe Fresneda Delgado irakasle, ikertzaile eta kazetariak proiekzioa hasi aurretik hitzaurrea egingo du. Bertan, hemen plazaratuta galderak zinema, historia, iraultza, Sergei Loznitsa, Maidan eta Ukrainiaren inguruko beste batzuekin osatuko di\nMAIDAN, Sergei Loznitsa, 2014, Herbehereak-Ukraina . 130′. JBA (castellano)\nGidoia: Sergei Loznitsa\nEkoizpena: Sergei Loznitsa\nArgazkia: Serhiy Stefan Stetsenko, Sergei Loznitsa, Mykhailo Yelchev\nSoinua: Vladimir Golovnitski\nMuntaia: Danielius Kokanauskis, Sergei Loznitsa\nCategories: Dokumentazio zentroak, Gu eta Besteak, jardunaldiak\nZine_Plaza. Deialdi jarraia\nZer: Zine_Plaza, gai sozialak lantzen dituzten ikus-entzunezkoak programatzeko planteatzen den lekua da. Tabakaleran komunitatearen garapena indartzen duten proposamenak kontutan hartzea beharrezkoa ikusten dugu eta horretarako interes soziokulturalak azpimarratzen dituzten filmak aukeratuko dira. Horretarako, bi hilabetetik behin ospatuko den programa bat eratu dugu, non material mota hauek ikusiko dira.\nNork: Edozein egile, banakakoa edo talde, ikus-entzunezko ekoizpen bat aurkeztu nahi duenak. Lanak proposatutako gaiaren barruan kokatu beharko da.\nNola: Zure proposamena aurkeztu formulario honetan zure edo ordezkatzen duzuen kolektiboaren eta proposatu nahi duzun lanaren datuak (sinopsia, fitxa teknikoa, jasotako kritikak, proiekzio saioak…) azalduz.\nNoiz: Zine_Plaza bi hilabetetik behin ospatzen da eta deialdia jarraia da. Zure proposamena urtean zehar edozein momentutan bidali dezakezu eta jasotzen dugunetik bi hilabetera zurekin harremanetan jarriko gara. Egileekin batera, Tabakaleratik proiekzio data jarriko dugu.\nAukeraketa: Batzordea bi hilabetero bilduko da aurkeztu diren proposamenen artean aukeraketa egiteko. Tabakalerako hezkuntza eta ikus-entzunezko arloetako pertsonek osatuko dute batzorde hau. Euskal Herri mailan egindako ekoizpenek lehentasuna izango dute.\nDirupoltsa: Tabakalerak 200 euroko dirupoltsa bat eskainiko du eragile, talde, elkarte edo egile bakoitzarentzat. Diru hau proiekzio eskubide gisa.\nArdurak: Aukeratu den proiektu arduradunak bere/haien proposamenarekin erlazionatuta dagoen pertsona edo talde bat gonbidatzera konprometitzen da. Gonbidatu hau/hauek, egilearekin batera, pelikula ikuskatu ondoren ospatuko den solasaldian parte hartzeko ardura dute.\nTabakalerak saioaren zabalkuntza egingo du ohizko kanalen bidez.\nCategories: Antropologo lana, Dokumentazio zentroak, Gu eta Besteak\nHistoria eta festaren arteko loturak nola baldintzatu du emakumeen parte-hartzea festetan? Donostiako Danborradan ala Irungo alardean, aurrerapausoak eman dira, baina emakumeak rol jakin batzuetara ere bideratu dira. Xabier Kerexeta historialariarekin eta Inma Landa Irungo Alarde publikoko jeneralarekin gaia aztertu dute IDEMtitateak saioan.\nCategories: Dokumentazio zentroak, Feminismoa, Gu eta Besteak, Identitatea\nPlaZ! hautagaitza: “%0,1 berdintasunerako eta %15 mugikortasunerako?”\nPlaZ! taldeak hautagaitza feminista Donostian aurkeztu zueneko agerraldia. Argazkia: Juan Carlos Ruiz /Argazki Press\nPlaZ! hautagaitza feminista sortu berri da Donostian. Udalean zinegotzi kargua edo berdintasun teknikaria jarrita soilik feminismoaren ikuspegiak ezin direla behar bezala garatu argi dute hautagaiek. Udal bizitzan, gizakien bizitza erdigunean jarri behar dela aldarrikatzen dute.\nBestelako elkarteekin elkarlanean\nFeminismoaren ikuspegi diferenteekin egin nahi dute bat PlaZ!eko kideek eta gizartean lanean ari diren bestelako elkarteekin ere bai, hala nola, Kaleratzeak Stop, etorkin taldeak, bestelako behartsuak eta dibertsitate funtzionala duten taldeak. Josebe Iturriozen ustez, taldeok lehentasunak aldatzeaz ari dira hizketan, eta pertsonak erdigunean jartzeaz: “Guk urte asko daramatzagu hori esaten. Uste dugu talde horiek ideia feminista asko hartu dituztela nahiz eta ez diren hala balira bezala ageri”.


Ikusmina piztu zuen atzo 'Z U L O' film laburraren emanaldiak Zestoan - Urola Kostako Hitza : Urola Kostako Hitza\nErika Olaizola eta Mikel Ibarguren atzoko saioan. (Mireia Galarza)\nEtxean eman zuten atzo Z U L O film laburra. Izan ere, Amancay Gaztañaga zestoarrak eta Erika Olaizola azpeitiarrak zuzendutako film laburra ikusi ahal izan zuten atzo arratsaldean dozenaka lagunek Zestoako Kultur Etxean. Portale kultur elkarteak antolatutako emanaldian giro ederra izan zen, eta bertaratutako lagunek Erika Olaizola zuzendari nahiz aktorearekin eta Mikel Ibarguren aktore zestoarrarekin hitz egiteko aukera izan zuten. Iazko urte bukaeran estreinatu zuten lana, eta argitara atera zenetik ibilbide oparoa izan du Z U L Ok. Izan ere, hainbat sari jaso du film laburrak. Lekeitioko 40. Euskal Zine Bileran jaso zuen: Amateur mailako film labur onenaren saria lortuta, urrezko antzararekin itzuli ziren herrira. Haren ostean iritsi zen Bilboko 59. Zinebi jaialdian eskuratutako euskal zuzendari onenaren saria. Olaizolaren, Gaztañagaren eta Ibargurenen nahia zen Laburbira film laburren zirkuituan parte hartzea, eta halaxe izan zen: 2018ko Laburbira egitasmorako aukeratu zuten Z U L O. Gainera, martxoan bi sarirekin itzuli zen Z U L O film laburra 11. Huezinema jaialditik. Honako lotura honetan irakur daiteke Z U L O lanari buruz Gipuzkoako Hitzak argitaratutako erreportajea.


Anti-errepresiboa – 2 orrialdea – Sopela.net\nSergio, azkenean Zaballan\n2021 martxoa 27 Iruzkinik ez\nSopelako SAREk jakinarazi du Sergio Polo preso sopelostarra Arabako Zaballako kartzelara eraman dutela. Sergioren lekualdaketa urtarrilaren 29an jakinarazi zuen Espetxe Zuzendaritzak; baina bi hilabete baino gehiago behar izan dute lekualdaketa gauzatzeko.\nSAREk poza, maitasuna eta elkartasuna adierazi die Sergiori eta haren familiari, eta sakabanaketa politika aplikatzeagatik jasan behar izan duten sufrimendua salatu du. Sergio bere ingurunetik urrun egon da 1999ko martxoaren 9tik: 22 urte.\n22 urte urrun eta eskubide guztiak ukatuta: Sergiok irteteko baimenak izan zitzakeen 2006an; 2019an baldintzapeko askatasuna lortu, eta behin betiko kalean egon beharko luke 2021eko abuztuan kartzela zigorraren 3/4ak bete ondoren.\nMartxoaren azken ostirala: etxera\n2021 martxoa 26 Iruzkinik ez\nHile bakoitzeko azken ostiralean egiten den bezalaxe, bihar, martxoak 26, elkarretaratzea egingo da Sopelan, herriko presoak eta iheslariak herriratzeko asmoz.\nHile honetan, bereziki eskatu nahi zaio Espetxeetako Idazkaritza Nagusiari presoen lekualdatze plana lehenbailehen amai dezan, egiteke dauden hurbilketak gauzatu ditzan eta lekualdatze-erritmoa bizkor dezan.\nSergio ez dago oraindik Zaballan\n2021 martxoa 12 Iruzkinik ez\nSergio Polo preso sopelostarra ez dute oraindik Zaballako presondegira gerturatu.\nUrtarrilaren 29en Espetxe Zuzendaritzak bost euskal presoen lekualdatze berri jakinarazi zuen, eta horien artean Sergio Polo preso sopelostarra Arabako Zaballako kartzelara ekarriko zutela.\nHilabete bat baino gehiago pasa da lekualdatze hori publikoa egin zenetik eta Sergio ez dute Zaballara ekarri, oraindik Herera de la Manchako kartzelan dago\nSergio eta beste preso asko egoera berean\nEtxeratek salatu duenez, 48 euskal presok asteak daramatzate iragarritako lekualdaketaren zain eta egoera honek, bai presoen artean, bai senideongan “ziurgabetasun eta larritasun” egoera jasanezina sortzen du. (W.)\nIkusi: Sergio Polo preso sopelostarra ZABALLAra!!!\nElkarretaratzea Sopelako Udaltzaingoaren bulego aurrean\n2021 otsaila 27 Iruzkinik ez\nUdaltzaingoaren “jazarpena” salatu dute\nSopelako bizilagun asko, horietako gehienak gazteak, bildu dira gaur (otsailak 27, larunbata) Sopelako Udaltzaingoaren komisariaren aurrean, 13:00etan. Elkarretaratzearen amaieran irakurritako agirian, udaltzainek Sopelako gazte mugimendu politikoaren aurka egindako “jazarpena” salatu dute.\nJazarpena: 3 identifikazio, kolpea, atxiloketa eta epaiketa bat.\nSopelako udaltzainen bat prest al dago bere herriko gazte bat kartzelara bidaltzeko kartelak jartzeagatik edo ez identifikatzeagatik, aurretiaz beste bi aldiz identifikatu denean?\nPage 2 of 38«1234»102030...Azkena »


2018ko abuztuaren 20a, astelehena | Ordua Euskal Herrian 06:52:17\nFrantzian bezala, Ipar Euskal Herrian ere gailendu zaio eskuin muturreko Marine Le Penei En Marche mugimenduko Emmanuel Macron. Aldea nabarmenagoa izan da ordea: botoen %76,52 lortu ditu Macronek eta Le Penek %23,48. Lapurdi, Nafarroa Beherea eta Lapurdiko emaitzak Frantziakoei alderatuz gero, lehen itzulian agerturikoa baieztatu egin da bigarren itzulian ere: sostengu zabalagoa lortu zuen apirilaren 23ean Macronek (%23,9 Frantzian, %25,06 Ipar Euskal Herrian) eta Le Penen aldekoak ez ziren hain indartsu (%21,7 Frantzian, %13,5 Ipar Euskal Herrian).\nBoto zuri eta baliogabeen balioa\nAipatu beharreko beste elementu bat da abstentzio, baliogabeko bozka paper eta boto zuriarena. Lehen itzulian baino handiagoa izan da bozkatzeko urratsa eman ez dutenen portzentajea eta boto zuri eta baliogabekoen kopurua ere azkarki emendatu da. Hala nola, Ipar Euskal Herria barne duen Pirinio Atlantikoetako departamenduan %21,96koa izan da abstentzioa, hots, 110.333 hautesle ez dira bozkatzera joan. Joandakoen artean %10,55ak ez du ez bata ez bestearentzat bozkatu, hots, 52.996 boto emailek. Abstentzionistekin ez bada argi zein heinetaraino den desinteresa edota hautu politikoarena, boto zuri edota baliogabekoekin garbiki agertzen da bigarren itzuliko hautagaiekiko desadostasun politikoa. “Ez bata ez bestea” mezua entzunarazia izan da Ipar Euskal Herrian ere. Adibidez, lehen itzulian ezker muturreko Jean-Luc Mélenchon lehen indar atera zen Maule hirian, abstentzioa %24,14ekoa izan da eta boto zuri eta baliogabeen partea %11,44koa. Alegia, hautesleen herenak ez du ez bata ez besteari sostengua adierazi. Horrez gain, sostengatzaile andana Ipar Euskal Herrian duen Jean Lassalle hautagaiak bigarren itzulian zuri bozkatzera deitu zuela oroit gara.\nLe Penen sostengatzaile berriak\nLehen itzulian Le Penentzat bozkatu ez zutenen, baina aldi honetan hobetsi dutenen partea ere esanguratsua da. Lehen indarra inon ez bada atera ere, bere alde joandako boto kantitateak nabarmen gora egin du, bai hiri bai herrixketan. Hautuz alderdi xenofoboa lehenesten ez badute ere, eskuin muturra boterera eramaten laguntzeko prest den jendea bada Ipar Euskal Herrian. Demagun Baionan 4.668 boto lortu ditu, lehen itzulian baino 1600 gehiago; Donibane Lohizunen 1.636 boto, aurrekoan baino 675 gehiago; Donibane Garazin 83 boto biltzetik 147era pasa da; Alduden 18tik 49era; Ahatsan 11tik 25era; Atharratzen 29etik 61era.. Hauteskundez hauteskunde emendatuz doa eskuin muturra eta urrats bat gehiago eman du Frantziako lehendakaritzako bigarren itzuli honetan.\nFrantziako lehendakaritza hautaturik, ekainean burutuko diren Legebiltzarreko bozketei begira jarriak dira orain alderdi politikoetako ordezkariak.\nKanal hauetan artxibatua: 2017ko Frantziako hauteskunde presidentzialak | 2017ko Frantziako hauteskunde presidentzialak


Nor gara - Busturialdeko Hitza : Busturialdeko Hitza\n33 herri, hamaika berri. Lea-Artibai, Mutriku eta Busturialdeko Hitzako lantaldea komunikazio erronka berriei aurre egiteko prest dago paperean, Interneten zein sare sozialetan. Edukiak euskaraz jasotzea bermatu, eta eskualdeko eragile, elkarte, talde, instituzio eta norbanakoen informazioak lantzen ditu. 11Barri diseinu eta komunikazio enpresa du bidelagun.\nLea-Artibai, Mutriku eta Busturialdeko HITZA tokiko informazioa lantzen duen euskarazko komunikazio proiektua da. Talde dinamiko, profesionala, irekia eta parte hartzailea den heinean, eskualdeko eragileekin harreman zuzena mantentzen du eta herritarren bozgorailu da.\nTokiko komunikazio proiektu erreferentea izatea: Informazioaren kalitatearengatik / Bezeroei egokitutako produktuak sortu eta eskaintzeagatik/ Gizarteari egiten dion ekarpenagatik, elkar informatuz, elkar elikatuz eta elkar ulertuz. Horretarako, esperientziadun lan talde sendoa, egonkorra, bateratua, profesionala eta konprometitua izango gara.\nPlurala: Eduki eta sentsibilitate anitzak biltzeagatik.\nOrekatua: 33 herriei, eta horietan sortzen diren gaiei tratamendu beretsua emateagatik.\nIndependentea: Jardunean eta edukiak lantzerakoan irizpide propioa izateagatik.\nParte-hartzailea: Gure herrietan antolatzen diren ekimenetan inplikatzeaz gain, herritar, talde eta elkarteek ere gure proiektuan lekua dutelako.\nBaterakoia: Gure herrietako berri izatean, eskualdeak bateratzen laguntzen dugulako.\nEuskaltzalea: Euskaraz jaio eta euskaraz bizi garen heinean, euskararen normalizazioan eguenero eragin eta laguntzen dugulako.\nFeminista: Egunerokotasunaren berri ematean ikuspuntu feminista txertatzeko ahalegin berezia egiten dugulako.\nProfesionala: Curriculumetik harago, komunikazio proiektuko lantaldeak kazetaritzarekiko eta komunikazioarekiko begirune berezia dugulako.\nKonprometitua: Gure helburua herritik sortzen dena herriari kontatzea delako.


'Samurai Festa' erakusketak Japoniako irakaspenak dakartza Rekalde Aretora - Deia\n'Samurai Festa' erakusketak Japoniako irakaspenak dakartza Rekalde Aretora\nBorja Gomez eta MawatreS artistek egonaldi bat egin zuten herrialde asiarrean Ertibil Japan irabazi ostean\nane araluzea / bilbo 11.09.2020 | 01:17\nMawatreS bere horma-irudiaren aurrean. Pablo Viñas\nMawatreS bere horma-irudiaren aurrean.\nSorkuntza artistikorako hain garrantzitsuak diren argialdiak sarriago gertatzen dira egunerokotasunetik kanpo. Are gehiago atzerrian baldin bada. Milaka estimulu eskaintzen dituen Tokio hirian bi hilabete eman ostean, Borja Gomez eta Juan Pablo Ordúñez –MawatreS bezala ezaguna– artistek han jasotako uztaren zati bat dakarte Rekalde Aretora. Washi edo origami jadanik ez dira haientzako hitz arrotzak. Samurai Festa izeneko erakusketa Bizkaiko Foru Aldundiak antolatzen duen Ertibil Japan lehiaketaren irabazleekin egituratu da, zeinak 2019an egindako egonaldian jasotako irakaspenen emaitza erakusten duten orain. Esposizioa urriaren 12ra arte ikusi ahalko da.\nLorea Bilbao Euskara, Kultura eta Kiroleko diputatuak atzo adierazi zuenez, Ertibil Japan 38 edizio bete dituen Ertibil ekimenaren "beste adar bat da". Duela pare bat urte buelta bat eman eta beste proiekzio bat emon gurean arte-egonaldiak egitea proposatu zuten. Hortaz, bigarren urtea da Japoniako egonaldia egiten dena. Diputatuak esan bezala, Samurai Festa erakusketaren egileak "egoerak baimentzen zuenean egin zuten bidaia", hau da, 2019ko uztailetik abuztura bitartean. Han hasi eta hemen bukatu duten lanaren emaitza da atzo aurkeztu zutena. Lorea Bilbaoren esanetan, aurtengo irabazleek –Helena Goñi, Maite Leyun eta Daniel Llaria– ezin izan dute Japoniara bidaiatu, baina arte-egonaldia datorren urtean egin ahal izatea aurreikusten da. "Garrantzi-tsua da Bizkaian dagoen talentua bultzatzea eta bere nazioartekotzea erraztea", esan zuen diputatuak.\nKultura nipondarrean murgiltzeko zailtasunak lehen pertsonan bizi zituen Borja Gómezek. "Tokion bisitari bezala irakurtzen ikasi behar duzu berriz ere. Dakizun guztiak ez du balio", kontatu zuen artista sestaotarrak bere esperientziari buruz. "Kaletik nindoan eta ez nekien non nengoen edo ez nekien nola erakutsi ongi hezitakoa naizela", gaineratu zuen. Berrikaspen horrek pertzepzio aldaketa izan zuen emaitza modura. "Nire lanaren aurrean ere beste begirada bat izan dut, eta hori tailerrera eramatea lortu dut", adierazi zuen Gomezek, zeinak Tokioko kale komertzial bateko estudioan ibili zen lanean, eskaparate bat bailitzan.\nLortutako lanaren emaitza da Cabeza de oro, cuerpo de fuego proposamena. Pintura-multzo horretan Japoniako gizartean sakonki errotuta dauden kolore, forma eta keinuekiko topaketak bereak zalantzan jartzen ditu. Youkobo Art Space-n, Joshibi-ko Artearen eta Diseinuaren Unibertsitatearekin lankidetzan, material ezberdinekin esperimentatu zuen, eta, horren ondorioz, bestelako topaketak eta aurkikuntza erdietsi zituen. Rekalde Aretoko kabinetean, washi papel tradizional japoniarraren gainean olioz zein tintaz egindako zenbait pieza aurki daitezke, baita egoitzatik itzultzean egin zituen beste pintura batzuk ere. "Heroi gehiagorik ez egunerokotasunaren garrantziaren aurrean, denok egiten ditugu sakrifizioak", defendatu zuen, bestalde, MawatreS artistak, pertsonaia eta irudi historikoak goraipatuz nagusi diren monumentuei erreferentzia eginez. Origamis lanean, MawatreSek hamabost forma monumental posible eskaintzen ditu paperen tolesdura bezalako eguneroko zerbaiten bidez. Bere obraren zutabe nagusia Rekalde Aretoan bertan garatutako horma-irudi bat da, hogei metroko luzeraduna, Japonian egin zuen marrazki-proiektuaren jarraipena proposatzen duena, zementua material gisa erabiliz.\nBere esanetan, arte-egonaldia "oasi" bat izan da, eguneroko eran-tzukizunetatik kanpo, kalera irten eta ikasteko aukera eman diona. "Erakusketa batek ezin dezake bereganatutako guztia laburbildu. Irakaspen bat da. Hori da ", adierazi zuen Yokohamako Koganecho Art Center-en izan zen artistak.\nMadrilgo artistaren egonaldian oroitzapenezko hizkuntza azter-tzeko premiaren inguruko ikerketa plastiko eta teorikoarekin jarraitu du. Momentuaren diziplinak kontakizun hegemonikoari ematen dion balioa desegitea ez ezik, helburua orimenaren errealitatea korala den zerbaiten antzea zeharkatzen duten bestelako modu batzuk bilatzea eta proposatzea ere bada, betiere kontakizun, esperientzia, kapitulu eta eztabaidetan oinarrituta.\nJardueretarako joateko, ezinbestekoa da izena ematea 944068532 edo honako helbidean: salarekalde@bizkaia.eus.\n17:00etan. ECOS #29 saioa 'Samurai Festa'-tik abiatzen da. Zerikusia duen Veva Linaza artistaren obra aurkeztuko da.\n18:00etan. Topaketa bat egongo da 'Samurai Festa' erakusketaren artista biekin.\n"Erakusketa batek ezin dezake bereganatutako guztia laburbildu. Irakaspen bat da."\n"Tokion bisitari bezala irakurtzen ikasi behar duzu berriz ere. Dakizun guztiak ez du balio"\nBasauriko Berbalagun egitasmoa martxan jarri dute berriro.\nAurrekontuetan parte hartzeko epeak atzeratu ditu Galdakaok.\nDurangaldeak aisialdiko begirale ikastaroa abiatuko du.


Itsas zaldian trostaka\nEscrito por Hipericum perforatum el 15 Junio 2021 Publicado en Helduen ipuin laburrak euskara.\n100.000 milioetako bat naiz ni. Bihurri eta jostaria, beti elkarri kitzikatzen egoten garen horietako bat naiz ni. 100.000 ahizpekin batera, itsasoko likitsa eta olatuen joan-etorri etengabea maite dugu eta, horregatik, itsas-zaldiaren brankiatan bizi gara. Denak lo daudenean, arnasa hartu eta igerian egiten dut nik eta besteak. Batez ere atzerantz igeri egitea gustatzen zaigu: gibelera, urrunera, behera, sakonera igeri egitea: gorputz atal denak atzera luzatuz, atzean dagoen hori harrapatu nahiko bagenu bezala. Ez da hori, hain justu, zuek gizakiek azkenaldian egiten duzuena (akaso inoiz begiratu al duzue gehiegi sakoneran?), urrun eta sakon begiratu, atzean utzitakoa harrapatzen saiatu; jendeak nahiago du aurrera begiratu, gelditu gabe aurrera jo, aitzinera so, abantzura segi… Finean, gehiegi pentsatu gabe progresuaren uretan murgildu, nahasmendurik eta minik ekarriko ez duen ur gardenetan murgildu. Oraindik ez dut ulertzen zer dela eta nahiago duzuen aurrera igeri egitea atzera baino, goxo-goxo egoten da-eta guregana zatozenean! Itsasoan buruz behera jartzean bezala, gorputza solte, edonora iritsiko zarenaren sentsazioak hartzen zaituenean bezalaxe...\n100.000 milio baino gehiagoko familia osatzen dugu, bai, baina bakoitza berera doa hemen. Soilik egun handitan elkartzen gara eta ene, hau festa denak dantzan eta igerian eta solasean hastean… Egun handi horietako bakoitzean, familia handiko familia txikiagoek azaldu egiten duten zertan ibili diren azkenaldian, zerk kezkatzen dituen, zer gogoratzen duten. Adibidez, gutako batzuek maite dute txikitan aitona-amonen etxeak zuen usaina gorde eta gogoratzea, edo ekaitza egin berritan sortzen zen usaina atxiki eta gerora gogoratzea: ongi gordetzen dituzte itsas-zaldiaren ertz batean, eta, halako egun handietan, berreskuratu egiten dituzte usainok zuentzat. Gutako beste batzuek maite dugu entzutea, txikitan izkin batean egindako negar-zotina, udako kontzertuko musika edota gauetan, herrian, hontzak egiten duen ulua. Gutako beste batzuek gogoratzen dituzte azal iluneko lagunaren laztana, gabonetako jantziaren ehundura, joan zitzaigun Txikiren ilearen orrazkera… Eta horrela gertatu zaizkigun gauza guztiekin: guk gordetzen eta sailkatzen ditugu gero zuek, familia osoa elkartzen garen egunetan (zeinek bat egiten duten malenkoniatsu jartzen zareten egunekin), gogora ditzazuen: usainak gogoratzen dituzten ahizpak beretik jartzen dute, soinuak gogoratzen dituztenek beretik, eta horrela ahizpa guztiek zatika gogoratzen dutena bateratu eta zuek izango duzuen oroitzapena berreraikitzen dugu, iraganean gertatutako horrekin ahalik eta antza handiena izan eta ahalik eta gertuen izan dezazuen oroitzapena.\nBaina kontuz, jostariak bezain iruzurgileak baikara gu, zeren igeri egitea maite dugu ito-pasadak egitea bezainbeste, egia bezainbeste maite dugulako iruzurra: ikusten duguna zoko honetan, entzuten duguna beste horretan, ukitzen duguna urruneko zoko hartan: disekatu egiten ditugu oroitzapenak, eta gero, berreraiki egiten ditugu zuk osotasunean gogoratzeko. Baina baliteke gutako batek akats egitea (batzuetan nahita, besteetan nahigabe) eta data okerra gogoratzea, edo emozio okerra gogoratzea, edo lagun okerra gogoratzea: eta ez izatea zu txakurra laztantzen duena, edo usaina ez izan aitona-amonera, edo txikitako musu hori ez izatea zuk imajina bezain miragarria, edo are! Ahaztu izana nagusiaren errieta hura… Bai, guri esker egin dezakezu igeri memoriaren itsasoan. Hala ere, batzuetan itsaso horrek basamortu itxura hartzen du, eta basamortuetan nola, oasi lasaigarriak direla uste dugun horiek ez dira ispilatze hutsa baino.\nAgian nahiago duzu kontatzen dizudan hau betirako ahaztea eta itsas-zaldia den hipokanpoan gauden neuronen jolas apetatsuaz disfrutatzen jarraitzea, batzuetan tranpa egiten dugula ahaztuz… Beraz, ez dut inon gordeko testu hau irakurri duzunaren oroitzapena ;)


Larry Johnson - Wikipedia, entziklopedia askea.\nTyler (Texas), 1969ko martxoaren 14a (51 urte)\nSkyline High School (en)\nUniversity of Nevada, Las Vegas (en)\nCharlotte Bobcats -\n1989 Summer Universiade (en)\n1994 FIBA World Championship (en)\nRookie Sariaren irabazleak\nLawrence Demetric "Larry" Johnson (Tyler, Texas, 1969ko martxoaren 14a) estatubatuar saskibaloi jokalaria da.\nOdesa Collegeko taldean hasi zen jokatzen eta 1988an jokalari junior onena izendatu zuten. 1989-1990 bitartean Las Vegasko Nevadako Unibertsitatearen taldean jolastu zuen. Gero, 1993-1994 denboraldian, NBAn sartu zen Charlotte Hornets taldearen eskutik; ospe handia hartu zuen talde horretan pilota gehien sartzen zituelako eta errebote gehien egiten zituelako; urte horretan gainera Charlotte Hornets taldeak NBAren final erdietan parte hartu zuen lehen aldiz. 1996an New York Knickerbockers taldera joan zen. Toronton (Kanadan) egin zen Saskibaloiko Munduko Txapelketan parte hartu zuen Estatu Batuetako selekzioarekin (Dream Team II), eta urrezko domina irabazi zuten.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-04-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nMultimedia: Larry Johnson (basketball, born 1969)\nOrriaren azken aldaketa: 26 otsaila 2019, 03:36.


Escrito el 20 de Octubre de 2019 en vasco con un tamaño de 6,36 KB\n3- BAKEAREN ANTOLAKETA Gerra amaitu eta hurrengo urtean gaude, 1919.Urtean. Urtarrilaren 18an, herrialde garailak batu ziren Parisko Konferentzian.Erabaki garrantzitsuenak Lauen Batzordea deiturikoak (Britainia Handia, AEB, Frantzia eta Italiak osatutakoa) adostu zituen. Ordezkari hauek izan ziren dena kontrolatzen zutenak eta, herrialde galtzaileek ezin zuten parte hartu; irabazleen erabakiak onartu behar izan zituzten, inolako protestarik gabe. Lauen Batzorde hori, lau gizonez osaturik zegoen: Woodrow Wilson, David Lloyd George, Georges Clemenceau eta Vittorio Emanuele Orlando. Ordezkari bakoitzak bere herrialdearen interesak defendatu zituen, haien artean oso desberdinak zirenak. Woodrow Wilson,Amerikako Estatu Batuetako lehendakaria zen.Bere ustez bakea eraikitzeko beharrezkoak ziren 14 puntu aurkeztu. Horietatik bi aipagarriak: nazionaltasunaren printzipioa ezartzea (nazio guztiek independente izateko eskubidea dute), eta potentzien arteko bakea ziurtatuko zuen nazioz gaindiko erakundea sortzea (Nazioen Elkartea). David Lloyd George, Erresuma Batuko lehen ministroa. Berak ez zituen aldarrikapen europarrak nahi, koloniar irabaziak baizik; batez ere Otomandar Inperioa izandakoaren eremuetan (Ekialde Hurbilean interes handiank zituen. Georges Clemenceau, Frantziako lehen ministroa. Frantziak bi lehentasun zituen. Batetik, Austrohungariar Inperioa deuseztatu nahi zuen eta Alemania ahuldu.Vittorio Emanuele Orlando, Italiako lehen ministroa. Italiak Adriatikoko kostako lurrak juntatzea nahia adierazi zuen.\n3.1. PARISKO BILTZARRAREN EMAITZAK\n1919.Urtean egindako Parisko Biltzarraren helburuetako bat bakea bermatzea zen, lankidetza eta garapen sozial eta kulturala sustatuz; betiere herrialdeen independentzia errespetatuz. Horretarako Nazioen Elkartea sortu zen. Hasieratik, gaizki hasi zen elkartea, Alemania eta Errusia ez ziren sartu eta AEB ere ez, bertako Kongresuak atzera bota baitzuen Wilson presidentearen proposamena.\n3.2. VERSAILLESKO ITUNA\nIrabazleek herrialde galtzaileetako bakoitzarekin bake itun bat sinatu zuten. Esanguratsuena Versaillesko ituna izan zen, Alemaniarekin sinatu zena. 1919ko ekainaren 28an gauzatu zen. Versailleseko ituneanerabaki nagusiak:Gerraren errua Alemaniak zuen-Alemaniak gerrako kostuak ordaindu beharko zituen (gerra-ordainak).-Alemanik militar kopurua eta armadaren azpiegiturak murriztu behar zituen.-Renania (Alemania eta Frantzia artean dagoen eremua) desmilitarizatu behar zuten.-Lurraldeak galdu zituen(hedaduraren %15): koloniak, Alsazia, Lorena eta ekialdeko Prusiako zati bat.\n3.3. LURRALDE ALDAKETAK ETA EUROPAKO MAPA BERRIA\nHerrialde askok jasan zituzten aldaketak euren mugetan. Austria-Hungariako, Errusiako eta Turkiako inperio zaharrak izan ziren galtzaile nabarmenak. Irabazle nagusiak, Frantzia, Italia eta Balkanetako zenbait herrialde.-Austria-Hungaria zatituta geratu zen. Austria, Hungaria eta Txekoslovakia sortu ziren bertatik eta Polonia, Errumania eta Jugoslaviak lur batzuk kendu zizkioten. -Otomandar Inperioa Anatoliako penintsulara mugatu zen.-Polonia eta Jugoslavia bezalako herrialdeak sortu ziren.-Ekialdeko Europan komunisten aurkako hesi bat jarri zuten; horretarako, Finlandia, Estonia, Letonia eta Lituania sortu zituzten.\nBanaketa berri hauetan Wilsonek proposatutako nazionaltasunaren printzipioa izan zen kontuan (nazioen independentzia errespetatzea bertako hizkuntza eta kultura identitatearen arabera). Lurraldeen banaketak, ordea, ez ziren beti ondo egin eta denborarekin gutxiengo nazionalen arazoak sortu ziren.\nVersaillesko ituna Otomandar Inperioa ondorioak Parisko bakea 1 guerra mundial Versaillesko ituna aurrekariak Parisko bakea Balkanetako gatazka Otomandar inperioa


Txinako Larrialdietarako Salbamendu Robotaren Bateria Fabrikatzaileak eta Hornitzaileak - Hi-Chipcom\nHasiera > Produktuak > Robot bateria > Larrialdietarako Salbamendu Robotaren Bateria\nShenzhen Hi-Chipcom Electronics Co., Ltd Larrialdietarako Salbamenduko Robota Bateria Fabrikatzaile eta Txinako Ibilgailuen Bateria hornitzaile profesionala da, 18 urte baino gehiago daramatza bateria negozioa zuzentzen. Hi-Chipcom esportazioetara zuzendutako teknologia handiko enpresa da, eta Li-ioi bateriak ekoizten, ikertzen eta garatzen eta saltzen espezializatuta dago. Oraingoz, ingeniari talde sendoagoa dugu. Taldekide gehienek 5 urte baino gehiagoko esperientzia dute bateriak diseinatzen.\nGure Larrialdi Erreskateko Robota Bateriak gehienez 90C-ra deskargatzen eta gehienez 5C-ko karga kobra dezake. Eta bat datorren BMS sistema adimendunak 12 motako babes funtzioak baino gehiago ditu, eta horrek bateria oso ondo babestu dezake. Gainera, gure Larrialdi Salbamenduko Robota Bateriak edukiera handiagoa eta erresistentzia txikiko izaera dute. Gure baterien zikloak 2000 aldiz gehiago iraun dezake, hau da, besteek baino askoz ere luzeagoa da.\nOraingoz, gure eredu askok diferentzia ziurtagiriak gainditu dituzte. Hala nola, Rohs, CE, MSDSï¼ŒUN38.3, CQC, UL, IEC62133, BIS eta beste. Gainera, gure produktu askori buruzko patente ziurtagiria dugu. Gure negozioak dagoeneko Ipar Amerika, Hego Amerika, Europa, Korea, Indiaï¼ŒHegoafrika estali ditu. Larrialdi Salbamendu Robot Bateria aplikazioari buruz atzerriko esperientzia aberatsa dugu. Sinetsi oso ondo lagun dezakegula. Aukeratu gu segurtasuna eta kalitatea aukeratzea da.\nRobot Bateria 4000mAh\nRobot bateriak 4000mAh-k prozesatzeko sistema zentrala du, %90ekoa, denbora gehiago aurreztu dezakezu.Energia aurreztea eta ingurumena babestea.\nLarrialdiko Salbamendu Biltegiko Bateria\nOngi etorri Field Emergency Rescue Warehouse Battery bateria erostera.\nAltuera handiko potentziaren mantentze-lanen manipulatzailearen bateria\nSeguru egon zaitezke fabrikako altuera handiko potentziaren mantentze manipulazioko bateria erostean eta salmenta osteko zerbitzurik onena eta garaiz entregatuko dizugu.\nErosi Larrialdietarako Salbamendu Robotaren Bateria Hi-Chipcom izeneko gure fabrikatik. Txinako Larrialdietarako Salbamendu Robotaren Bateria fabrikatzaile eta hornitzaile nagusietako bat da. Horrez gain, pertsonalizatutako zerbitzua ere eskaintzen dugu. Esportazioetara zuzendutako teknologia handiko enpresa gara. Produktu guztiek RoHS, UL eta CE esportazio ziurtagiriak gainditu dituzte, eta beren gaitasun integrala etxeko maila aurreratuan dago. Ongi etorri etxeko eta kanpoko lagunak eta bezeroak gure lantegia bisitatzera eta gure produktuak erostera, espero dugu irabazi bikoitza lortzea.


"Euskal Giroan jolasten” egitasmoan, 266 ikasle 15-16 urtekoak | Aldizkaria\nIKASTOLA 219 > ikastolak > "Euskal Giroan jolasten” egitasmoan, 266 ikasle 15-16 urtekoak\nDebagoineako ikastolak, Bergara\n"Euskal Giroan jolasten” egitasmoan, 266 ikasle 15-16 urtekoak\nIkaslearen inguru soziokulturaletik abiatuz\n“Euskal jolas eta jokoak ezagutu, horien gizarte eta kultur esanahiaz jabetu, egoki egiten saiatu, emozioak eta sentipenak ulertu eta adierazi” testua jasota dago Ikastolen oinarrizko curriculumean. Oñatin aurten proposatu den eskualde mailako “Euskal Giroan Jolasten” ekimena saiakera bat izan da, Debagoienako ikaslearen ingurune soziokulturalean abiatuz, bizi duen ingurune hori modu aberatsean ulertu, interpretatu eta integratzeko. Zazpi helburu nagusi ditu, 6-7 ikasleko talde mistoak, kapitain eta guzti. Aurretik gelan landu beharrekoen plan guztia, zehaztuta. Emaitza, zoragarria.\nArizmendi, Txantxiku eta Aranzadi ikastolak antolatzen dute eta urtez urte bailarako herriak txandakatuz joango dira. Iaz Arrasaten, aurten Oñatin eta datorren urtean Bergaran ospatuko da. Euskal jolas eta jokoak ezagutu, horien gizarte eta kultur esanahiaz jabetu, egoki egiten saiatu, emozioak eta sentipenak ulertu eta adierazi” jasota dago Ikastolen oinarrizko curriculumean. Oñatin aurten proposatu den eskualde mailako “Euskal Giroan Jolasten” ekimena saiakera bat izan da, Debagoienako ikaslearen ingurune soziokulturalean abiatuz, bizi duen ingurune hori modu aberatsean ulertu, interpretatu eta integratzeko. Zazpi helburu nagusi, 6-7 ikasleko talde mistoak, kapitaina eta guzti. Aurretik gelan landu beharrekoak, plan osoa zehaztuta. Emaitza, zoragarria.\nHELBURUAK hauek izan dira: Bat, Debagoienako ikastolen arteko harremana sendotzea.\nBi, Debagoienako adin berdineko ikasleek beraien artean jolasteko gai izatea. Hiru, Euskal kulturako, bereziki Debagoienako, ohitura, joko eta jolasak ezagutu eta hauekin gozatzea. Lau, gelan landutakoa plazaratzea. Bost, ikasleen autonomia lantzea. Sei, txapelketa ezberdinetan parte hartze aktiboa izatea. Eta, zazpigarren helburua, gelakideen arteko harremanak hobetzea sortu daitezkeen arazoei modu aktiboan aurre egitea.\nDebagoienako ikastolek hartu dute parte. Arizmenditik, 193 ikasle. Gaztelupetik, 124 ikasle: Almendik, 69. Txantxikutik, 47 ikasle. Aranzadi ikastolatik: 26. Guztira 266 ikasle bildu dira. Taldeak mistoak izan dira, 6-7 ikasleko, bat kapitaina izendatuta. Talde bakoitzak bere herriko auzo baten izena izan du eta bere izenarekin loturiko armarria sortu du. Taldekide guztiek zerbait berdina eraman beharko dute besteengandik bereizteko (izan zapi, kamiseta, aurpegia margotuta, nahi izan dena).\nTaldeen autonomia bermatzeko talde bakoitzeko kapitain bat dago. Kapitainaren eginkizunak ondo zehaztuta daude eta bera izango da taldeko gidaria (hartara berak izango du egitaraua, mapa, txokoen banaketa eta abar). Guztira 40 talde osatu dira.\nHerri kirolatan: sokatira, saku lasterketa, txingak, lokotsak … Giza frogatan: jolas endemikoak, memoria jolasa… Euskal joko-jolasetan: toka, 3 txirlo, punteria jolasa (frisbee), soka saltoa taldeka, txapak. Euskal pilotan: eskukoa, pala eta zesta.\nEGITARAUA ere orduz ordu osatuta egon da.\n9:00 Desfilea eta plazan ilaratan kokatu.\n9:15 Musika jarri eta dantzatu ¨zazpi jauzi¨\n9:30 ean bakoitza bere gunera.\n9:45: Gune bakoitzean hasiera.\n1.gunea: 50 minutu. 10:00-10:50 + 5 minutu desplazamendua\n2.gunea: 10:55-11:45 eta 11:45-12:05 Hamarretakoa + 5 minutu desplazamendua\n3.gunea: 12:10-13:00 + 5 minutu desplazamendua\n4.gunea: 13:05-13: 55 + 5 minutu desplazamendua\nAmaiera plazan: 14:00- 14:30 Amaierako ekitaldia: Dantza ,¨borobila¨ denok eta\ngune bakoitzeko bertso bat. Horretarako gune bakoitzeko bertsoa aukeratzeko barne\ntxapelketa antzekoa egin dugu bizikidetzan.\nGelan barruan landu beharrekoak ere zehaztu dira.\nEuskal pilota eta pala. Joko-jolas tradizionalak. Joko jolasen araudia. Euskal dantzak (zazpi jauzi, borobila). Herri ezberdinetako historia, ohitura, kondaira, hitzak, berezitasun….…\nTalde bakoitzeko armarria sortu (bandera edo kartela) Bertso edo poema sortu (ikastetxeko bat aukeratzeko). Eguneko antolaketa eta dokumentazioa ezagutu eta bereganatu.\nIkasleek izan behar duten jarrera landu (Autonomia, jarrera taldekideen artean, aurkariekiko, monitoreekiko,materialarekiko…)\nEmaitza zoragarria izan da! Datorren urtean berriz parte hartzeko irrikian. Gora Debagoienako ikastolak; gora gure ikasleak!!!!


Eusko txanponari buruzko mintzaldia - Arras Baztan\nEusko txanponari buruzko mintzaldia\nArras Baztan fundazioak Eusko txanponari buruzko mintzaldia antolatu du otsailaren 5erako.\nEusko txanpona Ipar Euskal Herriko tokiko moneta da eta helburua du tokiko ekonomia indartzea, baita ere nekazaritza herrikoia, euskara eta tokiko merkataritza; ingurugiroa zaindu bidenabar. Txanponak helburu horiei buruz ibiltzeko konpromisoak eta betebeharrak finkatzen ditu eta modu horretan, eguneroko hautu ekonomikoen bidez aipatu helburuen aldeko lanketa egiten du.\nEuropa mailan tokiko moneta aitzindaria da Euskoa, Alemaniako Chiemgauer eta Ingalaterrako Bristol Poundaren aitzinetik. 2020 urte hastapenean 1.500.000 inguru mugitzen ari da. Eusko txanponak 3.800 kide partikular ditu, 1.000 profesionaleko sarea, 22 udal eta Euskal Hirigune elkartea ere bai. Gaur egun 12 langile ditu Euskoak.\nMintzaldiaren izenburua Tokiko txanpona, tokiko ekonomia bultzatzeko tresna. “Eusko” txanponaren esperientzia da, eta Euskal Moneta elkarteko lehendakariordeak, Xebax Christyk emanen du, otsailaren 5ean, 20:00etan Arizkunenean. Arras Baztan fundazioaren ustez Baztango tokiko ekonomia bultzatu nahi dutenendako mintzaldi interesgarria izanen da.


Alaitz Amundarain (Mugak Zabalduz Karabana): “Kanariak, ez kartzela ezta hilobi ere” – Hala Bedi\n> Alaitz Amundarain (Mugak Zabalduz Karabana): “Kanariak, ez kartzela ezta hilobi ere”\nAlaitz Amundarain (Mugak Zabalduz Karabana): “Kanariak, ez kartzela ezta hilobi ere”\nMugak Zabalduz Karabanak, Ongi Etorri Errefuxiatuak Arabarekin eta espainiar estatuko beste eragile batzuekin batera, Kanarietara egin du bidaia uda honetan, bertako migrazioaren egoera ezagutu eta salatzeko asmoz. Aurtengo lelo nagusia “Kanariak, ez kartzela ezta hilobi ere” izan da, eta tamalez oso ondo azaltzen du leloak uharteetako egoera.\n“Europara” bidean pasabide arriskutsuenetakoa da Kanarietakoa, 2.500 pertsona baino gehiago hil dira bidean, 2020ko urtarriletik aurrera. Eta bertara heltzea lortzen dutenek ez dute panorama abegikorra topatzen. Alaitz Amundarain Kanarietan ibili da karabanarekin, eta berarekin hitz egin dugu Hizpidean.


Ramon y Cajal kalea osorik eraberritzeko azken lanei ekingo diete - Uriola.eus\nuriola.eus 2017-01-19 09:00 Oharrak Deustualdea\nIa bi milioi euro inbertituko ditu Udalak Ramon y Cajal kalea osorik eraberritzeko. Pio X.aren kalearen eta Done Petri plazaren arteko zatian egingo dituzte obrak oraingoan. Gainera, kalearen atzeko aldean aparkaleku berri bat egingo dute.\nObra hori auzokoek lehenetsi zuten eta 2016-2019 aldirako Auzokide Planaren barruan dago. Proiektu horren bidez, 2. zenbakitik 16ra bitarteko espaloiak zabalduko dira, gutxienez 2 metroko zabalera lortzeraino. Horrez gain, dauden zerbitzuak eta kale-altxariak berriztatuko dituzte.\nHalaber, Ramon y Cajal etorbideko atzeko aldean dauden trenbide-errailak eta bi tren-geltokiak kenduko dira 20 plaza izango dituen aparkaleku-gune berria egiteko. Horrek guztiak 2013an egin ziren 225 aparkalekuei jarraipena emango die eta, horrela, etorbide horren berrikuntza osoa amaitu ahal izango da. Urte hartan, Udalak, hain zuzen, 2,8 milioi euroko inbertsioa egin zuen.\nA) Alde batetik, Ramon y Cajal etorbideko 2. zenbakitik 16ra bitarteko obrak daude. 162 metroko luzeera du zati horrek. Orain dauden espaloiek 1,5 m baino gutxiagoko zabalera dute eta horregatik espaloiak zabalduko dira, gutxienez 2 metroko zabalera lortzeraino. Horretarako kalearen alde bietako aparkalekuak kenduko dira eta errei bakarreko galtzadak bere hartan jarraituko du. Horrez gain, dauden zerbitzu-sareak eta kale-altzariak berriztatuko dituzte.\nB) Beste alde batetik, Ramon y Cajal etorbidearen atzeko aldea, Berrizbidetik Ugasko kalearen gaineko trenbidearen zubiraino legoke. Trenbide luzera tarte hori, gutxi gorabehera, 360 m-koa da eta gaur egun ez du erabilerarik. Trenbide-geltoki bi ere badaude hor, gaur egun erabiltzen ez dituztenak. Geltokiak eraitsi beharko dira aparkaleku berri bat egiteko. Buenavista kalea ere jarduketa-eremuaren barruan dago. Kale horretan aparkalekurako sarbidea hobetuko dute.\nRamon y Cajal etorbideko atzeko aldean dauden trenbide-errailak eta tren-geltoki biak kenduko dituzte aparkaleku-gune berria egiteko. Horrek lehenagoko fase batean alde horretan egindako aparkalekuari jarraipena emango dio. Gainera, aparkalekurako oinezkoen sarbidea izateko eskailera eta arrapala batzuk egingo dituzte zenbait lekutan. Argiteria ere berria izango da, baita euri-uren hustubideak ere.\nRamon y Cajal etorbideko lanek 10 hilabeteko iraupena izango dute eta 1,8 milioi euroko aurrekontua.\n2016-2019 aldirako Auzokide Plana\nAuzokide Plana programa bizia da eta, auzoetako lehentasunak aldatu ahala, aldatzen joango da. Gainera, jarduera-esparru bakoitzaren helburuak adosten diren neurrian zehaztuko dituzte. Horregatik, parte hartzeko bideak prozesu osoan irekita egongo dira.\nBarrutiko Kontseiluen bileretan parte hartzearen bidez\nObra, Zerbitzu, Hiri Eraberritze eta Espazio Publikoaren Sailari herritarrek iradokizunak egiteko dauden bideak.\n• www.bilbao.eus udal webgunearen bitartez, "Zure Udalak aditzen dizu" Postontzian.\n• 010 udal informazio-telefonoa.\n• Zerbitzuaren helbide elektronikoa: auzokide@bilbao.eus\n• Bilboko Udalaren erregistro bulegoak.\n• Auzoko laguntzaileekin zuzenean harremanetan ipinita: 944203086.


Albisteak - Azken urteetan, Txinako etxeko arropen industriaren hazkundea moteldu egin da eta marka tradizionalak zahartu egin dira ...\nAzken urteotan, Txinako etxeko arropen industriaren hazkundea moteldu egin da eta marka tradizionalak zahartu egin dira, eta sortzen ari diren markak, batez ere, hazkunde hasierako fasean daude. Aldi berean, I + Gn, diseinuan, salmenta kanaletan eta marken funtzionamenduan esperientzia handiagoa duten nazioarteko marka askok Txinako merkatura hedatzen ari dira. Lehen mailako hiriez gain, bigarren eta hirugarren mailako hirietan ere hondoratzen ari dira, lehia bizia abiarazi dute etxeko arropa markekin eta jantzien enpresak egoerari erantzutera aldatzera behartzen dituzte.\nindustriaren lau puntu aipagarriak laburbildu ditugu hurrenez hurren:\nLehenik eta behin, neurrira egindako arropak Txinako merkatuan sartzea nahiko baxua da\nTxinan jantziak fabrikatzeko enpresen negozio modua batez ere jantzien ekoizpen eta salmentetan eta jantzien pertsonalizazioan banatzen da. Jantzien fabrikatzaile gehienek batez ere modelo estandarren jantziak ekoizten dituzte kantitate handietan. Neurrira egindako arropak, bestalde, kontsumitzaile zehatzen egoeraren arabera egokitu behar dira. Banaka eta salmentetan oinarrituta ekoizten da. Ez dago inbentario arriskurik, baina eragiketa eskala txikia da.\nBigarrenik, etxeko jantziak pertsonalizatzeko hiru enpresa mota daude\nGaur egun, etxeko jantziak pertsonalizatzeko enpresak bi kategoriatan banatzen dira batez ere: lehenik, jantzi estudio edo diseinatzaile markak daude. Jantzien pertsonalizazio mota honek produkzio ziklo luzea du, unitateko prezio altua, nahiko goi-mailako bezero-taldea eta talde txikien sorta. Arropa marka batzuk jarraituz, arropa pertsonalizatutako lerroa garatzeko, batez ere talde txikiko taldeentzako bezeroentzako, zerbitzu pertsonalizatuen konplexutasun nahiko baxua, hala nola eskola uniformeak.\nHirugarrena, Txinako arropa masiboko pertsonalizazio eremuaren garapen egoera\nkontsumo mailak eta garapen denbora laburrak eraginda, arropa pertsonalizatzeko kontzeptuaren onarpena pixkanaka hobetzen ari bada ere, ez dago marka nazionalik arropa pertsonalizazio masiboaren arloan, eta barne merkatua oraindik ez dago oso heldua.\nIndustriako parte-hartzaileei dagokienez, arropa fabrikatzaile batzuk arropa pertsonalizatuko masaren pertsonalizazio eremuan sartzen hasi dira. Industria arropa pertsonalizazio masiboko negozioak egiten hasi da, eta lorpen jakin batzuk lortu dituzten (edo zerrendatu diren) batez ere zerrendatutako enpresak.\nLaugarrena, pertsonalizazioari eta eskalari aurre egiteko datuek gidatutako eta ekoizpen adimentsuaren arteko kontraesana.


Madrid Arena - Wikipedia, entziklopedia askea.\ntennis venue (en)\nMadrid Arena Espainiako Madril hiriburuan dagoen erabilera anitzeko kirol pabiloi bat da.\n3 2012ko istripua\nCasa de Campo eremuan dago.\n2004an aurrez zegoen Rockódromo izeneko eraikina oinarritzat hartuz eraiki zen.\n2012ko istripua[aldatu | aldatu iturburu kodea]\n2012ko azaroaren 1eko gauean, Halloween makrofesta batean ospatutako musika elektroniko kontzertuan zehar, goizeko 3:30ak aldera, 5 neska hil ziren, zoritxarrezko gertakari honetan eraikinaren edukieraren gaitasunaren araberako gehiegizko jendetza eta horri aurre egiteko segurtasun neurri eskasia jazo ziren.\n↑ Samurrek eta suhiltzaileek ez zuten Madrid Arenako jaiaren berri. 2012ko azaroaren 29a, Eitb.com\nMadrid Arena. Madrilgo Udal webgunea (Gaztelaniaz)


Durangotik Gernikara - - Anboto.org\nJulian Rios Santiago (SQ-2D) 2017-04-21 08:30\nEgunotan Durangoko bonbardaketaren 80. urteurrena gogoratu dugu. Faxistek egindako ekintza koldar eta doilor hartan, Italiako Abiazio Legionarioak, tropa alemaniar eta frankistekin batera, durangarren %5 hil zuen.\nEkintza beliko hura aitzindarietakoa izan zen abiazioa erabiltzen hirigune zibiletan erasotzeko. Euren armamentua probatzea, herria metrailatzea eta bonbak erabiltzea zuten helburu, horien artean su-eragileak, ahalik eta triskantzarik handiena eragiteko.\nMemoriaren aldeko taldeei esker dugu horren berri; Durango 1936 taldeak egiaren, erreparazioaren eta justiziaren alde egindako lanari esker; eta baita Gerediaga Elkarteko Jon Irazabalen lanari esker ere.\nBeharrezkoa dugu historia ezagutzea, bere historia ezagutzen ez duen herriak berriz bizi dezakeelako hori.\nApirilaren 26a Gernikako bonbardaketen 80. urteurrena ere izango da, Picassoren ‘Guernica’ iradoki zutenena.\nOrain 80 urteko apirilaren 26an, Gernikak eta Durangok sutan eta odoletan batu zuten euren patua, faxismoaren eskutik.\nApirilaren 29an eta 30ean ekitaldi bat egongo da Gernikan, milioika pertsona ihesean dabiltzan beste “Guernica” horietako basakeria amaitu dadin. Europako mugetan gertatzen dabilena beste sarraski bat da. Ezin gara besoak gurutzatuta gelditu. Orain 80 urte euskaldunen %20 errefuxiatu egin zen, halabeharrez. Ez dadila esperientzia mingarri hori ahaztu. Gernikan ikusiko dugu elkar.


Eguraldiaren iragarpena Interneten | Consumer\nEguraldiaren iragarpena Interneten\nSareak meteorologiari buruzko informazio ugari eskaintzen du web guneen, widgeten eta programen bidez\nIragarpen meteorologikoa da komunikabideetako informazio garrantzitsuenetakoa. Irratiek goizeko lehen ordutik emititzen dute, eta telebistek albiste bihurtzen dute udan bero handiegia dagoenean edo neguan hotz handia egiten duenean. Eguraldiaren gizona pertsonaia ezaguna da, eta haren espazioek ikusle ugari dituzte. Baina nola komunikatzen dira datu horiek sarean? Internetek askotariko aukerak ditu.\nEguraldiari buruzko web guneak\nWeb gune asko denboraren informazioan espezializatu dira. Herri horietan bildutako datu zehatzak ematen dituzte, hiriz hiri. Hala, pertsona bakoitzak nahi duen pronostikoa ikus dezake, eta azkar irabazten du hainbat eskualderen egoera berrikusten duten komunikabideen aurrean.\nInterneteko eguraldiaren iragarpena grafikoki irudikatzen da, telebistaren eta egunkarien berezko hodeiekin, eguzkiekin eta euriekin. Baina, gainera, lekurik ez dagoenez, webguneak datu gehiago eskaintzen ditu. Sateliteen irudiak, euriaren probabilitate-ehunekoak, sartzen den uneko tenperatura, egun horretarako aurreikusitako gutxienekoa eta maximoa, kanpoko hezetasuna, presio atmosferikoa, haizearen abiadura, ihintz-puntua, ikuspen-kilometroak eta ilargiaren faseak erakusten ditu.\nKontsultaren ondorengo egunetarako iragarpenak ohikoak dira\nOhikoa da kontsulta egin eta hurrengo egunetarako iragarpenak erakustea, nahiz eta horiek eraginkortasuna galtzen duten bi egun baino gehiagotan zenbat denbora egingo duen jakin nahi denean.\nEstatu Batuetako leku handiek munduko hiri askoren informazio meteorologikoa ematen dute. Nazioarteko ikuspegiarekin sortzean, herrialde anglosaxoien hitzarmenei jarraitzen dieten datuen artean Fahrenheit graduak eta haizearen abiadura orduko miliatan, edo munduko gainerako milietakoak hautatzeko aukera ematen diote erabiltzaileari, gradu zentigraduen eta haizearen indarra kilometro orduko.\nThe Weather Channel da aipagarrienetako bat.' Gaztelaniara itzulita, maiz egiten diren iragarpenetarako lasterbideak eskaintzen ditu, hala nola hiri bisitatuenak edo kontinenteen arabera sailkatutako leku hotz edo beroenak. Munduko eta eskualde desberdinetako mapak erakusten ditu. Mapa horietan, zona bakoitzeko tenperaturen arteko aldea ikusten da, gorritik (beroa) urdinera (hotza) bitarteko koloreekin. Pronostikoak orduka behatzen dira.\nGainera, satelite-irudiak ematen ditu hodeien altuerari buruzko informazioarekin, eta flash teknologiarekin egindako mapa bat ikus daiteke. Haren funtzionamendua mapa kartografikoen antzekoa da, Interneten hain ezagunak direnak, satelitearen irudiekin, depresioak eta haien mugimenduak ikusteko aukera ematen baitute.\nBestalde, munduko klimei buruzko informazio orokorra ematen du, Lurraren mapa baten bidez irudiztatzen duena. Orri horretan bertan, bilatzaile batek urteko egun bakoitzeko batez besteko tenperatura maximora eta minimora iristeko hiriak sartzeko aukera ematen du.\nJoan hurrengo orrira: Entitate ofizialak »\nguneak información-eu Internet-eu pronóstico-eu weather


2015eko ekainaren 09a\nGiro ederrean egin zuten bazkari mexikarra iazko Aste Zapatistan (argazkia: Goiena).\nAste zapatista antolatzen duten 15. aldia da eta gerturatzen direnei, bestelako mundua posible dela erakustea da helburua.\nEkainaren 15etik, 20ra Eskoriatza kolorez jantziko dute: hainbat hitzaldi, erakustaldi, musika kontzertu eta ipuin kontaketa izango dira besteak beste. Gainera, Chiapaseko hainbat proiektu eta komunitate nola lagundu erakutsiko dute.\nAste zapatistaren egitaraua\n- 17:30ean, Udaberri paseoa egingo da, zaharren egoitzatik Santa Marina plazaraino. Bertan txalapartariak izango dira, eta Kenpo (ATAMA) eta Capoeira (Senzala) taldekoek erakustaldia egingo dute.\n- 18:00etan, ipuin kontalariak izango dira udal liburutegian. Euskal Herritik Mexikora ipuinez ipuin kontaketa egingo dute Aretxabaletako Kuentistek. Lau urtetik hamar urte bitartekoentzat izango da.\n- 18:30ean, Power to the people hitzaldia egingo da kultura etxean, Goiener energia berriztagarrien sorkuntza eta erosle kooperatibaren eskutik.\n- 18:00etan, Mitologika antzezlana egingo dute Luiz Ezeiza eskolako Lehen Hezkuntzako bosgarren mailako ikasleek.\n- 20:00etan, Txiapasetik Euskal Herriko elkartasun plataformak, eta Lumatikek, 20 años tras el levantamiento hitzaldia emango dute.\n- 17:00etan, herriko plazan slackline erakustaldia egingo da Ibai Egia & Kiaren eskutik. Nahi duenak probatzeko aukera ere izango du.\n- 19:00etan, Nai malabarista izango da herriko plazan.\n- 20:00etan, gazta porra.\n- 17:00etan, gaztetxoendako piñata mexikarra izango da.\n- 18:30ean, musika eskolakoen kontzertua egingo da, eta Jose Arana egoitzan Alaitzen taldearen kanta mexikarrak izango dira.\n- 10:00etan, txupinazoarekin batera, txalapartariek emango diote hasiera egunari.\n- 14:30etan, herri bazkari mexikarra izango da. Hamabost eurotan lor daitezke tiketak; Nairan, Aldatzen, Hotelean edo Inkernun. Aretxabaletan, Azkena tabernan ere daude salgai. Bazkalostean berriz, Rosa Sanchez kantautoreak kontzertua eskainiko du eta Imanol Ituño magoaren ikuskizuna egongo da.\n- 19:30ean, tonbola.\n- 20:00etan, kontzertuak izango dira:\nThe Smoker Trumpet Grow (Orduña)\nHobbo (Durango) Creedence Clearwater Revival taldearen bertsioak egingo dituzte.\n[Albiste honen jatorrizko bertsioa Goienan argitaratu du Imanol Belokik. Webgune horren CC-by-sa lizentziari esker ekarri dugu ARGIAra]\nKanal hauetan artxibatua: Internazionalismoa | EZLN | Eskoriatza


Baldintza teknikoak - Administraciones Públicas\nAurretiko informazio garrantzitsua\nEspediente bati hasiera eman ahal izateko, ziurtapen nazionaleko edozein erakunde ofizialek onartutako ziurtagiri digitala edo NAN elektronikoa behar dira, ziurtagirien Informazio eta Kontrolaren orrialdean adierazitakoaren arabera.\nDokumentuen sinadura elektronikorako, @sinadura osagaia behar da. Minutu batzuk behar izaten dira hori behera jaisteko, instalatzeko eta kargatzeko; beraz, mesedez, hartu pazientzia eta irakurri emandako instalazio-argibideak.\nBanda zabala beharrezkoa da transmititu beharreko informazio-kopuruarengatik; halaber, pertsona fisiko edo juridiko aktiboaren ziurtagiri digitala behar da. Sistemak sarean transmititzeko agiriak eskatzen ditu, eta fitxategi bakoitza gehienez 4MB-koa izango da.\nSinadura-osagaiaren baldintza teknikoak:


Kereilek krimen frankisten egia judiziala argitara eman nahi du - Gipuzko Buru Batzarra\nKereilek krimen frankisten egia judiziala argitara eman nahi du\nEpaitegietan aurkeztuko den litigio estrategikoaren berri eman du Markel Olano diputatu nagusiak, Gipuzkoan garai hartan gauzatutako krimenen aurka. Bere hitzetan “kereilek krimen frankisten egia judizialaren argitan, inpunitate hormari arrakala berriak irekitzea bilatzen dute”\nUrtarrilaren 15eko Diputatuen Kontseiluan onetsi ondoren, Gipuzkoako diputatu nagusi Markel Olanok prozesu judizialaren xehetasunak azaldu ditu gaur. Kereila kriminala aurkeztuko du foru erakundeak akusazio popularra gauzatuz Florencia Olazagoitia eta Jose Ariztimuño Aitzol-en desagerpen behartuen kasuetan, gure lurraldean desagertu eta hildako ia mila pertsonaren ordezkari sinboliko gisa.\nGipuzkoako Foru Aldundiak, hala, bide judizialari ekingo dio, 1936ko uztaileko estatu kolpearen eta Gerra Zibilaren garaian eta ondoren Gipuzkoan egin ziren krimen frankistak jazartzeko. Foru erakundea herri akusazio gisa aurkeztuko da 1936an Frankismoak erail zituen bi gipuzkoarren kasu partikularretan: Florencia Olazagoitia Zeziaga arrasatearrarenean eta Jose Ariztimuño Aitzol, Tolosan jaiotako euskaltzale eta elizgizon ezagunarenean. Orobat, babesa emango die, aldi berean eta estrategia bateratu baten barruan, biktimen senitartekoek aurkeztuko dituzten bi kereila partikularrei. Hainbat aukera aztertu ondoren, Aldundiak bi kasu horiek aurkezteko erabakia hartu du, Gipuzkoako biktima guztien ordezkari sinboliko eta adierazgarri izan daitezkeelakoan, hain zuzen.\nAuzi estrategiko bat abiaraziz gauzatuko du foru erakundeak bere akusazioa, zigor arloan izango duen garapena gorabehera, bestelako xede bati erantzutea xede izango duena: eragin soziala izan, egia judiziala aitortu, eta espainiar estatuko epaileen eta jurisprudentziaren jarrera aldaraztea. Horrela, diputatu nagusiaren esanetan, “egia judizialaren argitan, frankismoaren krimenen aurreko inpunitate horman arrakala berriak irekitzen laguntzea bilatzen da”.\nAurkezpen ekitaldian, Markel Olano diputatu nagusiak defendatu du egia, justizia eta erreparazioa direla “giza eskubideen urraketa larria jasan duten biktima guztien eskubideak, eta hori horrela, Gipuzkoako Foru Aldundiak bere egiten duela eskubideon defentsa “konpromiso sozial” gisa ere. Honekin batera, zenbait mugimendu politikori erreferentzia egin die bere hitzaldian. Diputatu nagusiak azaldu duenez, “azkenaldian berriro ari gara entzuten jada gaindituak uste genituen ideiak, Frankismoaren eta politika uniformizatzaile gogorrenen ahaide diren proposamenak”. “Balio demokratikoen, aurrerapen sozialen eta, oro har, aurrerapenaren aurkako ideiak dira”, indar politiko horiek defendatzen dituzten jarrerak Olanoren esanetan. “Berpizte horren aurrean, Gipuzkoako Foru Aldundia gure gizarteak bere egiten dituen printzipio demokratikoetan berresten da”, eta diputatu nagusiak berretsi du “euskal erakundeen defentsa irmoa” egingo dutela, “euskal gizartearen autogobernu nahiaren adierazpen garbienetakoa diren heinean”.\nDenis Itxaso foru diputatuak bat egin du eskubideon aldarrikapenarekin, nabarmenduz, “bizikidetzaren ezinbesteko oinarriak” direla. Gaur aurkeztutako akordioari buruz azpimarratu du “ezinbestekoa” dela akordio hau, “desberdin pentsatzen zuten horien duintasuna errespetuz errekonozitu dadin”.\nEkimen hau bi txostenek sostengatzen dute. Lehenengoa, Aranzadi Zientzia Elkarteari eskatu zitzaion, eta 1936 eta 1944 artean eraildako edo desagertutako gipuzkoarren kasuak biltzen ditu. Txosten horretan, 979 kasu bildu eta dokumentatu dira; horietatik 778 desagertze behartuei dagozkie. Bigarrena, berriz, Giza Eskubideen eta Botere Publikoen Euskal Herriko Unibertsitateko UNESCO Katedrak egin du. Haren arabera, badira legezko bideak eta aski argumentu Aldundiak gure lurraldean gerra garaian eta gerraondoan egin ziren motibazio politikoko delituak jazar ditzan. Izan ere, Jon Mirena Landa, Katedraren zuzendariak, jazarpen frankista gizateriaren aurkako krimentzat hartu beharra dagoela berretsi du, hala ulertua izateko ezinbesteko baldintza betetzen baita: “Estatu jazarpen-politika sistematikoa eta planifikatua, horren testuinguruan giza-hilketak, erailketak, legez kontrako atxiloketak, torturak, pertsekuzioa eta antzeko delituak gauzatu zirelarik”. Hala, nazioarteko krimenak preskribaezinak direla dio Landak eta ezein amnistiak ezin duela “haien erantzukizuna ezabatu, behintzat nazioarteko giza- skubideen zuzenbidea behar bezala kontuan edukiz gero”.\nKereilak aurkezteak bat egiten du Gipuzkoako Batzar Nagusiek 2016ko urrian egin zuten eskariarekin. Orduko hartan, foru erakundeari eskatu zitzaion bideak ireki zitzala Argentinako eta Espainiako jurisdikzioetako hainbat prozeduratan abiaraziak ziren ekinbideekin.\nJose Ariztimuño Olaso 1896ko martxoaren 18an jaio zen Tolosan, euskara eta euskal kultura maite zituen familia katoliko batean. 26 urterekin apaiztu zen. Kazetari emankorra eta ospe oneko idazlea eta euskaltzalea izan zen; euskaraz zein gaztelaniaz idatzi zuen, Aitzol goitizena erabiliz. Primo de Riveraren diktaduraren ondoren, sutsu jardun zuen euskal kulturaren pizkundea sustatzen, eta Eusko Alderdi Jeltzaleko kide aktibo izan zen. Horrez gain, langile mugimenduarekin ere harreman estua izan zuen, ELA-STV euskal sindikatuaren bitartez. Gerra lehertu zenean, Lapurdiko beneditarren Belloc monasteriora erretiratu zen. Bando matxinatuak atxilo eraman zuen Galerna izeneko bou ontzian Baionatik Bilbora zihoala, Bizkaiko hiriburuan geratzeko asmoz. Falangistek Ondarretako kartzelara eraman zuten apaiza, eta han torturatu egin zuten. Hernaniko hilerrian fusilatu zuten gero. Orain arte egin diren zenbait ikerketa eta landa lanek ez dute Ariztimuñoren gorpuzkiak lokalizatzeko biderik eman, eta, beraz, kasua desagertze behartu bat oraindik ere. Coro Arruek hartu du ekitaldian hitza, Ariztimuñoren iloba txikiak. Prozesu honetan lekuko gisa egotea eskertu du senideak eta eskatu du ekimen honek Aitzol-en figuraren eta frankismoak erail ala sufriarazi zituen milaka gipuzkoarrak duintzeko balio” dezala. “Herri honen zauriak ez dira itxiko familiek euren hildakoek biltzen jarraitu behar duten bitartean”, esan du.\nFlorencia Olazagoitia Zeziaga arrasatearrak 37 urte zituen eta alderdi sozialistako militante zen. 1936ko irailaren amaieran Arrasate okupatu zutenean, 10 urteko seme nagusienarekin herrian bertan geratzea erabaki zuen, bere berezko familiari laguntzeko; senarra, aldiz, Madrilera joan zen bi seme-alaba txikiak hartuta, han bizi baitzen haren familia. Jakin badakigu arrasatearraren neba bat eta beste senitarteko batzuk Errepublikaren alde borrokan aritu zirela, hura baserriz baserri bizirauteko janari bila ibili zen bitartean. Baserri batetik bueltan semearekin zetorrela atxilotu zuten, irailaren 28an. Florenciaren erailketaren inguruan badira bi bertsio. Batek dio espia lanak egiteagatik salatu zutela (baserrietara joan-etorrian ibiltzen zela oinarri hartuta), eta horregatik hil zutela epaiketarik gabe; besteak, berriz, militantzia politikoarekin eta bere familiaren erresistentzia armatuarekin lotzen du erailketa. Hainbat bertsio daude fusilatu zuten lekuaz (Hernani ala Oiartzun) eta hobiratu zuten lekuaz, baina gorpua ez da oraindik aurkitu eta horregatik da hau ere desagertze behartu bat. Nolanahi ere, ez zuen auzitegi edo antzekoren batek inola ere epaitu. Olazagoitia sendiaren ordezkari moduan Nati Roa, biktimaren bilobak hartu du parte gaurko aurkezpenean . Egia judiziala eskatu du Roak, “82 urte hauetako oinaze eta zauriak itxi eta isiltasunetik ateratzeko”. Bilobak “biktimen egia ezagut dadila” eskatu du, “orain arte, garaileen egia soilik ezagutarazi baita”.


Estazioan eta Joxe Mari Korta industrialdean dauzka lantokiak Lagun Arteak. Argazkia: Gorka Zabaleta\n1962an sortu zenetik, ibilbide garrantzitsua egin du Lagun Arteak, sektoreko enpresa aipagarrienetako bat bihurtzeraino. Gaur egun hiru adar nagusi dauzka: Industrias Lagun Artea (taldearen muina), Lagun Artea I+D (ingenieritza lanak, besteak beste) eta Lagun Artea Service (bezeroei arreta, batik bat). Hiru adar hauen artean 150 bat langile dauzka lanean, gehien-gehienak zumaiarrak eta inguruko herrietakoak. Zabaldu artikulua: Erantzun


Bilboko udalak 350 tona arrain-hondakin jaso zituen iaz - Deia\nBilboko udalak 350 tona arrain-hondakin jaso zituen iaz\nGuztira, 332.573 kilo jaso ziren zerbitzua ematen zaien 66 arrandegietan –urian dauden guztiak–, eta Erriberako azokatik 28.092 kilo\ndeia / bilbo 06.04.2021 | 10:47\nErriberako Merkatua. Bilboko udala\nBilboko Udalak, arrandegietako atez ateko bilketa zerbitzuaren bidez, 350 tona arrain-hondakin jaso zituen iaz. Kopuru horretatik, 332.573 kilo Bilboko 66 arrandegietan —denak ere zerbitzuari atxikiak—, jaso ziren eta 28.092 kilo gehiago Erriberako Merkatuko 19 arrandegietatik 8tan.\nAzpimarratu behar da bihartik aurrera (apirilaren 7a), Erriberako Merkatuko arrandegi guztiak –19 saltokiak–atxikiko zaizkiola Udalak eskaintzen duen zerbitzu honi.\nArrandegiek hotzetan gordetzen dituzte arrainaren azpiproduktuak -gorputz arrotzik gabe–, jaso arte degradatu ez daitezen. Langile batek arrandegiko ordutegi komertzialaren barruan eta adostutako egunetan arrandegira joan, ontzietako edukia hustu eta ontziak arrandegira itzultzen ditu.\nBeste urrats bat da hondakinen tratamenduan eta birziklapenaren espezializazioan eta hobekuntzan, Bilboko Udaleko Zerbitzuen eta Bizi Kalitatearen Sailak bere zerbitzuetan berritasun gisa sartu zuena 2019. urtearen amaieran. Bilketa horretan sartzen dira, gainera, hondakinak garraiatzea eta azken tratamendurako instalaziora eramatea.\nEra berean, ekonomia zirkularraren adibide argia da, hondakinak ez baitira metatzen, ez baitute kutsatzen eta, birziklatuz gero, balorizatu egiten dira eta jarduera ekonomiko berria sortzen da. Kasu honetan, hurbileko enpresa bati eragiten dio, Mundakako BARNA enpresari, bera baita zerbitzuaren esleipenduna. Enpresa horrek arrandegietan jasotakoa berrerabiltzen du, olioak edo arrain-irinak egiteko; horrela, hondakina baliabide bihurtzen da.


Meatze Industries | Industrial Utility Azalera Underground Mining Electric Diesel ibilgailuak Ekipamendua | Johnson Industries\nJohnson Industries fabrikatzailearen fidagarria eta produktu eta ibilgailu meatze industria hornitzaile da. Long Johnson Brothers ziren meatze ekipoak eraikitzeko ikatz meatzarien aurretik, ikatza Jaurlaritzak ikaskide ikatz meatzarien batekin izan dugu. Zer hobe egiaztagiriak litzateke Meatze ekipamendu fabrikatzaile behar? Bestela esanda, han izan ginen eta hori egin. barruko meatze ekipamendu lehen eskutik funtzionamendua ulertzen dugu esku-esperientzia fabrikatzaile batzuk falta daiteke dugulako. Hori bai hitz egiten ekipamendu Johnson Industries fabrikatzen kalitatea, eta unsullied ospe urteetan zehar irabazi dugu azaltzen.\nJohnson Industriesek produktu eta ibilgailu ugari eskaintzen ditu meatzaritzaren beharrak asetzeko. Johnson Industries kalitate handiko produktuak eta ibilgailuak ekoizten ditu zure industriaren segurtasun eta eraginkortasunagatik. Industri betebeharretako autoak, laginketa sistemetara, Johnson Industries meatze-ekipamenduei, produktuei eta ibilgailuei buruzko autoritatea da. Jar zaitez gurekin harremanetan gaur egun Johnson Industries-en ekipo eta ibilgailuei buruz gehiago jakiteko.\nIbilgailuak eta Ekipamendua For meatzaritzaren


UPV/EHUk unibertsitateko masterrak egiteko laguntzen funts bat sortu du - UPV/EHU\nNola piztu bokazio zientifikoak haurrengan?\nUPV/EHUk unibertsitateko masterrak egiteko laguntzen funts bat sortu du\n300.000 €-ko balioarekin, funtsak ziklo horretan ari diren ikasleei lagundiko die, urteko laguntzen bidez.\nLehenengo argitaratze data: 2021/09/23\nArte Garaikidearen Kontserbazioa eta Erakusmoldeak Masterreko klase bat. Argazkia: Tere Ormazabal. UPV/EHU.\nGaur, Universidad del País Vasco/Euskal Herriko Unibertsitatearen Gobernu Kontseiluak Bizkaia Aretoan egin duen bileran laguntzen deialdi bat onartu du, 2021-2022 ikasturtean unibertsitate masterrak egiteko.\nLaguntzen helburua ikasleei erraztasunak ematea da, prestakuntza ziklo horretan sartu eta ikas dezaten, graduko ikasketak amaitu ondoren. Laguntzak 3.000 €-koak izango dira Euskal Autonomia Erkidegoan bizi diren ikasleentzat, eta 4.500 €-koak, berriz, beste autonomia erkidego edo herrialde batzuetan bizi diren ikasleentzat. Laguntza horien onuradunak diren ikasleek, 90 edo 120 ECTS kredituko masterretan matrikulatuta badaude eta graduondokoa amaitzeko ikasturte bat baino gehiago behar badute, laguntza osagarri bat jaso ahal izango dute, iraupenarekiko proportzionala izango dena. Laguntzak Eusko Jaurlaritzaren Hezkuntza Sailak finantzatzen ditu, 2019-2022 Unibertsitate Planaren testuinguruan.\nLaguntzak emateko balorazio irizpideei dagokienez, lehendabizi, espediente akademikoa dago, eta, gero, modu osagarrian, ikasleek alegatu ditzaketen beste merezimendu batzuk, hala nola atzerriko hizkuntzak ezagutzea, estatutako eta nazioarteko jarduera akademikoetan izandako parte hartzea, beste titulu batzuk edukitzea, eta ikasleen ordezkaritza organoetan parte hartzea. Eskaerak aurkezteko epea zabalik egongo da urriaren 11ra arte. Gaur egun, UPV/EHUk 3.900 inguru ikasle ditu master ofizialetan.\nGraduondokoaren eta Etengabeko Prestakuntzaren arloko errektoreorde Montse Maritxalarren iritziz, horrelako ekimenen bidez UPV/EHUren graduondoko ikasketak indartu nahi dira hainbat zentzutan: “alde batetik, gure ikasleei erraztasunak eman nahi dizkiegu graduondoko ikasketak egin ditzaten: unibertsitate publiko bat gara, eta, hala izanik, hainbat ekimen ditugu ikasleek, arrazoi ekonomikoak direla eta, goi mailako ikasketak egiteko izan ditzaketen oztopoak gutxitzeko; bestalde, bikaintasuneko ikasleak erakartzeko interesa ere badugu”.\nInprimatu UPV/EHUk unibertsitateko masterrak egiteko laguntzen funts bat sortu du


Software garatzailea – Teknikari balioanitz profila\nSegurtasun Digitaleko sailean produktua garatzeko profil teknikoa/garatzailea duen pertsona baten bila gabiltza. Produktutik gertu lan egin baduzu, balio anitzekoa bazara, proaktibitatea erakusten baduzu, teknologia berriak ikasteko gogoa baduzu eta taldean eta autonomiaz lan egitea gustatzen bazaizu, baliteke gure taldearekin bat egin ahal izatea.\nAdimen Artifizialeko ikerketa-taldeari lagunduko diozu proiektuei azken fasean prest uzteko, hau da, frontalak, bistaratzeak eta datu-baseak garatzen lagunduko diezu, teknologiak zentroak eta bezeroek ezarritako kalitate-, sendotasun- eta segurtasun-estandarrekin bat datozen produktu edo bezeroei entregatzeko produktu bihurtzeko.\nProiektu bakoitzean produktuak eta zerbitzuak garatzeko beharrak aseko dituzu. Horregatik, ezagutza eta gaitasun tekniko berriak etengabe eskuratzeko motibazioa erakutsi behar duzu.\nPython, JS, AngularJS/ReajctJS/VueJS, CSS3, HTML5 eta datubase erlazionalak edo ez-erlazionalak (Mysql, Cassandra...) eta bootstrap bidezko frontend-ak garatzeko gaitasuna (eta antzekoak). Erabiltzailearen testak inplementatzeko ezagutzak plus bat dira.\nFrontends eta APIen "Best practices" en ezagutza sendoak zibererasoen aurreko segurtasunaren ikuspegitik, eta linux (ubuntu) pean zerbitzuak mantentzeko gai.\nDocker, hedapen, orkestrazio eta integrazio jarraituan produktuak paketizatzen esperientzia izatea baloratuko da.\nOso desiragarria da ingelesmaila ertain-altua izatea.\nDesiragarria da euskara maila ertaina izatea.\nZentro dinamiko, berritzaile eta puntapuntako batean sartzea Adimen Artifizialaren eta Visual Computing & Interactionen esparruan, nazioartean, Donostian eta/edo Bilbon lantokiekin.\nAbangoardiako teknologia duten nazioko eta nazioarteko ikerketa eta garapen-proiektu erakargarriak.\nAskatasun sortzailea ikerketa teknologikoei eta zentroaren kudeaketaberrikuntzari laguntzeko eta forma emateko.


Autogobernua eta ekonomia, Nafarroako kanpainaren bosgarren egunean\nUPNk Foruak izan ditu hizpide; Geroa Baik enplegua sortzeko neurriak proposatu ditu; EH Bildu etxegabetzeei buruz aritu da; PSNk lan erreformak eragindako kalteak zerrendatu ditu.\nNafarroako hautagaiek formakuntza izan dute hizpide\nNafarroako Forua defendatzen duen alderdi bakarra UPN dela adierazi du gaur Javier Esparza alderdi horretako hautagaiak. “Nazionalisten eta zentralisten aurrean, gurea da Forua defendatzen duen alderdi bakarra”, esan du. Horregatik, boto-emaileei autogobernuak euren ongizatean duen “garrantziaz” hausnarketa egiteko eskatu die.\nIruñean beste hainbat hautagairekin batera egin duen ekitaldian, Javier Esparzak esan du, Forurik gabe, Nafarroak ez lukeela egun duen “bizi kalitatea, osasun zerbitzua edota hezkuntza sistema” izango.\nUxue Barkos Geroa Baiko hautagaiak enplegua sustatzeko proposamena egin du gaurko ekitaldian. Nafarroako Gobernuko Sail bakoitzetik, aurrekontuaren % 0,5a enplegua sortzera bideratzea proposatu du.\nLangabeziari aurre egiteko neurriak aurrekontuetatik etorri behar direla defendatu du Barkosek. Horren harian, “Administrazioak enpleguaren sorrera bultzatu” beharko lukeela azpimarratu du.\nEtxegabetzeak saihesteko plan berezia martxan jartzea proposatu du gaur Joseba Asiron Iruñeako EH Bilduko hautagaiak.\nEgungo ereduaren ondorioz, Asironen iritziz, “etxebizitzak eskubide sozial bat izateari utzi dio, gutxiengo baten onerako”. “EH Bilduk buelta eman nahi dio egoera horri”, erantsi du. Etxebizitza bat izateak “oinarrizko eskubidea” izan beharko luke, koalizioaren iritziz.\nPPren Gobernuak indarrean jarritako lan erreforma bertan behera uztea eskatu du Maria Chivite PSNko hautagaiak. Horren hitzetan, langileek pairatu duten neurririk “latzena” izan da lan erreforma, eta Langileen Estatutu berri bat sortzearen alde agertu da.


Makilak, zumeak eta lantzak, agintarien ikurrak • ZUZEU\nMakilak, zumeak eta lantzak, agintarien ikurrak –\nKuarrentak, Dantzan atarian.\nEgiptoko errege-erreginek, Greziako mitologiako jainkoek, enperadore erromatarrek, bizanziar agintari gorenek, Aro Modernoko errege-erreginek… Aro eta zibilizazio gehienetako agintariek erabili izan dituzte aginte ikurrak, eta antzekoak ageri dira guztietan. Gobernua agureen zeregina zenean agintari-makilak adinean aurrera zihoazenen nahitaezko laguntzaile izanik, adinaren eta boterearen ikur ziren aldi berean. Hain zuzen “zetroa”, “skeptron” grekotik eratorria, agureek ibiltzerakoan laguntzeko zerabilten makila zen antzinatean. Maiz, makilaren muturrean hosto edo fruituren bat jartzen zen, betiereko bizitzaren ikur moduan.\nInformazio gehiago: Antxon Sorondo: “Palos, bastones y makilas“ (Euskonews)\nagintea, makilak, zumea


Panga, kontsumo segurua | Consumer\nPanga, kontsumo segurua\nGaur egun merkaturatzen den produktuak EBk eta Espainiak ezarritako kontrol-baldintza guztiak bete behar ditu\nAzken albisteek Vietnamgo arrain-haztegietako pangan kutsatzaileak daudela ohartarazten duten arren, osasun-agintariek berretsi egiten dute Espainiako kontsumoa segurua dela, Europako araudiak horrelako produktuei buruz eskatzen dituen kontrolak ohiko moduan mantentzen baitira. Osasun eta Kontsumo Ministerioko Kanpoko Osasun Sailaren arabera, “ez dago baieztatutako alertarik ogiari buruz”.\nDuela egun batzuk, arrantzale- eta xehekari-elkarte batzuek pangaren toxikotasuna salatzen zuten, gehienbat Vietnametik inportatutako arraina. Produktu honen ustezko segurtasun-faltaren berri ez da, oraingoz behintzat, ez osasun-erakunde ofizialena, ez kontrol-organoena, baizik eta arrantza-sektore nazionalaren iturriena. Izan ere, AEBetan debekatutako arrain zuri horren inportazioak bizkorrago hazi dira EBn 2004az geroztik. Sektorearen datuen arabera, 2004 eta 2007 bitartean, Asiatik (batez ere Txinatik eta Vietnametik) datorren arrain horren inportazioa %235 hazi da EBn, eta bi hartzaile nagusiak Espainia eta Errusia dira.\nEBn sartzen den arrain-haztegiko beste edozein arrainen kontrol berberak egiten zaizkio ogiari.\n“Pangasius hypophthalmus”, edo panga, ur gezako arraina da, eta arrain-industria garrantzitsua du Txinan eta Vietnamen. EBn sartzen den produktu oro bezala, kontrol zorrotzak aplikatzen zaizkio, Europar Batasuneko araudiak ezartzen dituen osasun baldintzak betez. Espainian protokolo horri jarraitzen diote, “alertak daudenean izan ezik, kasu horretan kontrol fisikoak indartu eta analisiak egiteko laginak hartzen baitira”, esan dute Osasun Sailak, baina hori ez da pangaren kasua.\nErkidegoko kontrolen ondorioz, eta Elikagai eta Pentsuetarako Alerta Azkarreko Sistemaren (RASFF) esparruan, 2007. eta 2008. urteetan, Vietnameko Pangasius espezieko arrainetan albaitaritzako botiken hondakinen presentziari buruzko bost jakinarazpen egiaztatu ziren.\nJakinarazpen horien ondorioz, eta EBko protokoloari jarraituz, areagotu egin ziren Pangasiusen gaineko kontrolak. Emaitza: 2007an lau jakinarazpen izatetik 2008ko martxoan bat izatera pasatu dira.\nGaur egun, eta Asiatik datozen panga-inportazioen hazkundearen ondorioz, azken urteotan EBn kontrol gehiago egin dira, Europako Batzordearen arabera “erkidegoko baldintzak betetzen dituela” bermatzeko. Kontrol horietan sartzen da Osasun eta Kontsumitzaileen Batzorde Arduradunaren (DG SANCO) Zuzendaritza Nagusiko Elikagaien eta Albaitarien Bulegoak tokian tokiko ikuskaritzak eta ikuskapenak egitea, eta hondakinak kontrolatzeko eta laginketa-planak egiteko zaintza-planak aplikatzea. Batzorde horrek berak urtero ebaluatzen ditu emaitzak eta behar diren neurriak hartzen ditu. Kontrol horiek estatu kide bakoitzak mugako ikuskaritza-postuetan egiten dituenekin osatzen dira.\n“Listeria monocytogenes” eta “Vibrio Cholerae” Vietnamdik datorren pangan egon daitezkeenez, Anfaco-Cecopesca Galiziako laborategiak egindako azterketa batzuen arabera, Europako Batzordeak onartu du ez duela neurririk hartu arazo horren berririk ez duelako, alerta ez baita iturri ofizialetatik heldu. Hala izanez gero, EBk ez du zalantzarik egiten jatorrizko hirugarren herrialdeari neurri zuzentzaileak har ditzan eta kontrol gehigarriak har ditzan eskatzeko. Oraingoz, Batzordeak onartzen du RASFF sisteman bildutako informazioa gertutik jarraitzen duela, eta adituek ziurtatzen dute gaur egun merkaturatzen den produktuak EBk eta Espainiak ezarritako kontrol-baldintza guztiak betetzen dituela.\nEspainian, Saúde Pública de Galicia zuzendari nagusiak, Ramón Medinak, bere garaian onartu zuen arrain horrek “baldintza guztiak betetzen dituela”. Duela aste batzuk Arrantza Batzordean egindako adierazpenetan, Medinak zioen Vietnametik ez ezik beste herrialde batzuetatik ere (Txina, Thailandia…) datorren panga espezieko arrainari egindako analisien arabera, EBk ezarritako “gutxienekoen azpitik” dauden poluitzaileak daudela. Medinaren arabera, produktu horri “hiru kontrol-sistema” ezartzen zaizkio: bat jatorri-puntuan, AHOren bidez; beste bat EBren sarreran; eta beste bat erkidego bakoitzean.\nProduktu honen arrisku-maila ez da arrain-haztegitik datorren beste produktu batek izan dezakeena baino askoz handiagoa. Adituen arabera, eta zero arriskurik ez dagoela kontuan hartuta, bakterioen presentzia ez dago bakterioen detekzioaren baitan, baizik eta “segurutzat ezartzen diren mugak” betetzearen eta kontsumo segururako egokiak diren manipulazio-gomendioen mende.\nARRAIN PARTIKULAR BAT\nMarrazo baten antzera, panga arrain zuria da, Vietnamgo Mekong ibaiaren deltaren arrain-haztegietan hazten dena. Gaur egungo aurreikuspenak betez gero, “etorkizuneko” arrainetako bat izango da, Conxemar 2008an egin zen Itsas Produktu Izoztuen Nazioarteko Azokan, Vigon, urriaren 7tik 9ra bitartean. Izoztuta, xerratan eta hezurrik gabe egoten da, batez ere, arrain hori. Datozen urteetan, areagotu egin daiteke merkatuetan duen presentzia, eta halibut edo legatza bezalako arrain zurien antzeko kontsumoa izan dezake.\nEspainia kontrolak panga-eu Pescado-eu Vietnam


tsunami | Aldapangora\nLurrikarak eta tsunamiak Japonia astintzen dute\nmartxoa 17, 2011\nAldapangora\tUncategorized\tJaponia, lurrikara, tsunami, zentral nuklearra\tUtzi iruzkina\nBeldurgarria eta ikaragarria. Hitz bi horiekin deskribatuko nuke orain dela egun gutxi Japonian gertatutakoa. Tsunamiak eta ondorengo lurrikarak modu bortitzean jipoitu dute lurralde asiarra, irudiak ikusi besterik ez daukagu egoeraz ohartzeko.\nAzken egunetan albistegiak, irrati emanaldiak eta egunkarien argitalpenak aipatutako bi gertakarietan zentratu dira gehienbat. Ez da harritzeko izan ere, eta adituek diotenaren arabera, hildakoen kopurua ikaragarri handia izan daiteke eta baita efektuak ere. Aipatzekoa da gainera, lurrikarak eta ondorengo tsunamiak zentral nuklearren eraikinetan eragina izan dute, Fukushimako zentral nuklearrean gertatutako eztanda esaterako. Eztanda horrek eta oraindik gertatu daitezkeen beste hainbatek paniko nuklearra eragin dute japoniarren artean. Japonian Txernobil hirian gertatukoaren antzeko zerbait gertatuko denaren beldur dira.\nGizon bati erradiazio maila neurtzen\nGertakizun horien guztien berri hitzen bidez zein bideoen edo irudien bidez izan dugu. Nik esango nuke aipatutako azken horiek, irudiek, izan dutela inpaktu gehien jendartean. Bai behintzat nire kasuan. Joxek, gure irakasleak, e-mail bidez Japoniako egoeraren berri izateko esteka bat bidali digu. Bertan klik eginda argazkiak ikusi ahal izan ditugu, hondamendia iritsi baino lehenago lurraldea zein egoeratan zegoen eta hondamendiaren ondoren nola dagoen ikusi ahal izan dugu hain zuzen. Zur eta lur geratu naiz horiek ikustean. Okerrena da hondamendi naturalen aurrean ezer gutxi egin daitekeela, ez behintzat aurrez abisatzen ez bada edo irtenbiderik bilatzen ez bada. Hori da askok eta askok Japoniako gobernuari leporatzen diotena, eta ulertzeko da. Milioika pertsona hil dira jada eta egoeratik onik ateratzen direnak zein etorkizun izango dute, izango al dute aurrera jarraitzeko aukera? Nik, irudiak erreparatu ondoren, ez dakit zer pentsatu.\nAmaitzeko, guztiaren gainetik gauza bat azpimarratu nahiko nuke: hiritar japoniarren jarrera. Benetan txalogarria eta miresgarria. Kaosaren aurrean ulertzekoa izango litzateke bakoitzak bere biziraupenera erreparatzea eta dendetatik edo supermerkatuetatik ahalik eta jaki edo material gehien hartzea. Baina oraingoz eta nire sorpresarako ez da horrelako ezer ez gertatu. Egia da dendak ia erabat hustu direla, baina ahal izan duten neurriraino “normaltasun” osoz aritu dira, ilarak errespetatuz, ondokoa errespetatuz alegia. Miresgarria.\nInork ez daki zer gertatuko den Japoniarekin, baina egia esan ez dauka oso itxura ona. Nik etorkizuna nahiko beltz ikusten dut, ez bakarrik lurralde asiarrarentzat baizik eta guztientzat.


2003ko martxoan, euskal poeta bat eta lau lagun -hiru musikari eta margolari bat- New Yorkera bisitan ia txiripaz joan ziren poesia eta musika-emanaldi batzuk egitera. Munduan diren zazpiehun mila euskal hiztunak "New Yorkeko auzune batean sartzen dira", dio Kirmen Uribek Agian lanean. "Hortaz, auzo bakar batean sartzen den komunitateak zer eskaini dakioke munduari edo munduko ...\nTxalapartak parekorik ez du musika-tresnen artean. Bi lagunek jotzen dute eta bat egite horretatik sortzen den musika ez dagokio ez batari, ez besteari, biak elkar topatu eta elkarrizketan aritzeari baizik. Nömadak Tx bi musikarik izandako desio batetik abiatzen da. Txalaparta pertsonen arteko topaleku ez ezik, kultura ezberdinen artekoa ere izatea nahi dute. Desio horrek bult...\n1936ko urtarrilaren 1ean Espainian hauteskunde orokorretarako deialdia egin zen. Emakumeek bozkatu zezaketen bigarren aldia. Hauteskunde kanpainak argi erakutsi du eskuindar eta ezkertiarren arteko grinen adostasunik eza. Otsailaren 1ean erroldaren %72ak eman du botoa. Oso gutxigatik, Frente Popularrak irabazi du. Une horretatik aurrera, ezkertiarren eta eskuindarren arteko des...\nEl productor / The Producer (produktorea)\nKonspiratzaile bat? Berezko ideiak eduki eta nahitaez gauzatu behar dituen gizon bat? Pultsu egile bat? Zentsura frankistaren adar-jotzaile handiena? Ispilu bat aurrean jarriz mundua kosta ahala kosta aldatu nahi duen norbait? Azpikari galanta? Zinema espainiarreko historiaren izen berezi garrantzitsuena?... Batzurentzat produktorearen prototipoa da, film bikain askoak egin iz...\nKonspiratzaile bat? Berezko ideiak eduki eta nahitaez gauzatu behar dituen gizon bat? Pultsu egile bat? Zentsura frankistaren adar-jotzaile handiena? Ispilu bat aurrean jarriz mundua kosta ahala kosta aldatu nahi duen norbait? Azpikari galanta? Zinema espainiarreko historiaren izen berezi garrantzitsuena?... Batzurentzat produktorearen prototipoa da, film bikain askoak egin izanaren erruduna, Erice, Saura, Chávarri, Gutiérrez Aragón, Armendáriz, Ricardo Franco, Martínez Lázaro, Gracia Querejeta, Fernando León... bezalako zuzendarien aurkitzailea. Beste batzurentzat, gure zinemagintzako eztabaida sutsuenetako batzuren eragilea. Elías Querejeta, berezko begirada, zine ezberdin bat.\nLa silla de Fernando / Fernando’s Chair (Fernandoren aulkia)\nFernando Fernán-Gómez 1921eko abuztuaren 18an jaio zen Liman (Peru), bere ama Carola Fernán-Gómez aktorea María Guerrero-Fernando Díaz de Mendoza antzerki-konpainiarekin biran zelarik. Aktore, idazle eta zine-zuzendari moduan egindako ekarpen erabakigarriak begien bistakoak dira. Alabaina, pribilegiatu gutxi batzuk bakarrik ikusi dute Fernando, aulki batean eserita, elkar...\nFernando Fernán-Gómez 1921eko abuztuaren 18an jaio zen Liman (Peru), bere ama Carola Fernán-Gómez aktorea María Guerrero-Fernando Díaz de Mendoza antzerki-konpainiarekin biran zelarik. Aktore, idazle eta zine-zuzendari moduan egindako ekarpen erabakigarriak begien bistakoak dira. Alabaina, pribilegiatu gutxi batzuk bakarrik ikusi dute Fernando, aulki batean eserita, elkarrizketa bera goratuz. Pelikula honek pribilegiatuen taldea ahal bezainbat zabaldu nahi du.


Terrenoaren orografia aldakorra da. Zati batean, ibar asko dituzten eta nahiko aldapatsutik oso aldapatsura izan daitezkeen maldak aurki daitezke. Bestean, ordea, lurra ia laua da; non eremu nordikoa gogorarazi diezaguketen padurak aurki ditzakegu.\nBasoa da nagusi, batez ere, Lawson altzifreak (bertatik korrika egiteko errazak), pinuak eta pagoak. Basoetan sartzea erraza da orokorrean, nahiz eta sasi eta iratxeak dituzten zonaldeak ere badauden. Halaber, ardi, zaldi eta behiak bazkatzen diren larreak daude, orokorrean hesiekin mugatuak.\nHesi hauek guztiek, pasatzeko zein saltatzeko pasaguneak dituzte; nahiz eta orokorrean ibilbideak hesirik ez igarotzeko prestatu dira.\nHesi hauek itxita utzi behar dira, abereek alde egin baitezakete. Gai honekin sentsibilitate handia izan dezazuen eskatzen dizuegu, mapa honen geroko erabilpena jokoan baitago jarraibide hauek bete ezean.\nGalarazita dago hesirik pasatzea, markatutako pasabideetatik ez bada.\n2007ko udaberrian Didi Roscak egindako mapa. Azken berriztapena COBik egin zuen 2010ko udan. Eskala 1:10.000 eta urrunkidetasuna 5m. Ibilbideak: Jesús Casado.\nN-240 errepidean, Barazar mendatera (39.km) helduz; eskuinetara joko dugu Bilbotik etorrita, edo eta ezkerrera, Vitoria-Gasteiztik etorrita. Ordutik aurrera, antolakuntzaren jarraibideak jarraituko ditugu.\nEz dago leku askorik aparkatzeko, beraz, kotxeak osatzeko eskatzen dizuegu. Mendatean leku asko dago eta lasterketa gunetik 5 minututara baino ez dago. Mesedez, antola zaitezte parke naturalean ahalik eta kotxe gutxien sartzeko.\nParking nagusia –Lasterketa gunea: 0m\nParking Barazar mendatea- Lasterketa gunea: 2.000m\nLasterketa gunea – Irteera:100m\nLasterketa gunea - Helmuga: 150m